Région_Bretagne - Ur studiadenn nevez diwar-benn an niverel e Breizh\nL'âge et la présence d'enfants au sein des foyers influe sur le taux de connection et d'équipement. Thomas Crabot\nE-barzh buhez ar Vretoned emañ an teknologiezhioù niverel bremañ, hep mar ebet. Sklaer a-walc’h eo ar sifroù war ar poent-se : 78 % eus an dud a zo kevreet ouzh Internet, en o zouez, 81 % a vez bemdez pe dost. Kement-se zo 3 foent en tu all d’ar geidenn vroadel. A-dal d’ar boazioù diazezet mat hiviziken, ez eus boazioù, hag int gant o c’hammedoù kentañ un nebeud bloavezhioù zo, hag a zo deuet da vezañ ret war an dachenn niverel ; evel ar binvioù hezoug, ha dreist-holl an tablezennoù a gendalc’h o niver da greskiñ buan en tiegezhioù hag en embregerezhioù. Evel-se emañ kont ivez gant teknologiezhioù evel hini ar gwirvoud kresket a veze graet dibaot ganto betek-henn. Ur bern traoù a reer ganto bremañ. Setu unan bennak eus an disoc’hoù a gaver e 4e embannadur « Implij an niverel ».\nTri bloavezh enklask\nEmbannet eo ar studi-mañ gant Rannvro Breizh diwar dielfennadur pemp enklask kaset da benn gant M@rsouin e-touez rummadoù Bretoned disheñvel. Ouzhpenn 2 000 a dud, 1 550 embregerezh, an holl gumunioù ha diazezadurioù publik a genlabour etrekumunel a oa bet sontet etre 2013 ha 2015 gant ar Strollad a laz skiantel. Embannet eo bet « Implij an niverel » evit ma ouife hiroc’h an dud, an divizerien publik ha prevez dreist-holl, diwar-benn implij hag emdroadurioù an niverel e Breizh. Merkoù eus an tuadurioù, lakaet war-wel gant ar studi-mañ hag a c’heller fiziout enno, a zlefe sikour ar strollegezhioù hag an embregerezhioù da dermeniñ o strategiezh diorren niverel, da greñvaat o flas war ar web, da ginnig servijoù nevez...\nNiverel an holl\nDiorren an teknologiezhioù nevez a cheñch ur bern traoù en doareoù da gehentiñ, da labourat, da veveziñ... Evit ma c’hello pep hini tennañ gounid eus an nevezadurioù hag eus ar servijoù nevez-se e kas ar Rannvro ur politikerezh oberiant evit demokratelaat an implij anezho : siberkumunioù da zeskiñ ober gant an TKK (teknologiezhioù ar c’helaouiñ hag ar c’hehentiñ), egorennoù labour niverel (ELN) evit al liseoù, servijoù publik niverel… Gant ar memes pal e ro ar Rannvro skoazell d’ar strollad a laz skiantel M@rsouin ha sikour a ra da lakaat e labourioù enklask war-wel. Kas a ra an danframmoù war-raok ivez ; evit ma vo ar c’has uhel-kenañ gant an holl Vretoned (hiniennoù, embregerezhioù, melestradurezhioù...) e kemer perzh en ur raktres boutin asambles gant ar Stad hag an holl strollegezhioù lec’hel. Er steuñv Breizh Kas Uhel-kenañ (BKHK) e rakweler goloadur hollek ar rannvro gant gwiad optikel a-benn 2030.\nPetra eo M@rsouin ?\nE 2002 e oa bet krouet ar Strollad a laz skiantel M@rsouin (Mol @rvorigat evit enklask diwar-benn kevredigezh ar c’helaouiñ hag implij an Internet), diwar atiz Kuzul-rannvro Breizh. Ur rouedad liesdiskiblezhel eo, enni enklaskerien war Skiantoù an den hag ar gevredigezh a labour e 15 arnodva eus Breizh, karget da vuzuliañ ha da zielfennañ implij an TKK e Breizh.\nMuioc’h a ditouroù e : www.marsouin.org\nUsages du numerique en Bretagne - édition 2016 2.67 MB\nPublié le Friday, January 29, 2016


Tunvezh Gwlagen-Grandjean — Bannoù-heol\nTunvezh, kelaouennerez Radio Kerne ha plac’h ar vro vigoudenn ha brezhoneg livet ganti ! Perzh eo deus skipailh kazetennerien "Brudañ ha Skignañ". Klevout a reoc’h he mouezh flour abred deus ar mintin er c’heleier hag oc’h atersiñ tud eus ar vro en "Divskouarn o Nijal". Kenanimañ a ra an abadenn "Deomp dezhi" ivez. Bourrus ‘kavoc’h ho amzer ganti !


Liorzh ar plijadurezhioù - Wikipedia\nLiorzh ar plijadurezhioù\nLiorzh ar plijadurezhioù zo anv un deirzaolenn (teir zaolenn stok-ha-stok) livet e 1503 gant an Izelvroad Hieronymus Bosch, diwar anv an daolenn zo er c'hreiz. War ziskouez emañ an oberenn e Madrid, e Mirdi ar Prado. Graet eo gant eoul war danvez. Muzuliañ a ra 206 x 386 cm.\nEn istor an arz n'anavezer ket he far. Kevrinus eo, pinvidik an danvez anezhi, diaes da gompren. Gouzout a reer e klaske an arzour kenteliañ e gempredidi, e oa aes da gompren dezho, hag e plijas kement d'ar roue spagnol Felipe II, ma prenas an daolenn.\n1 Oberenn gent\n2 Kempennadur an deirzaolenn\n2.1 Gweledigezh an teir zaolenn pa vez digor ar stalafioù\n2.2 Gweledigezh an div hanterzaolenn livet war ar stalafioù pa vezont serret\n2.4 Lec'hienn diavaez diwar-benn bed al livour\nWar ur patrom damheñvel e oa bet livet un oberenn all:\ntaolenn an tu kleiz | taolenn ar c'hreiz | taolenn an tu dehoù\nAr c'harrad foenn, taolenn ar c'hreiz\nKempennadur an deirzaolennAozañ\nen tu kleiz : liorzh Eden pe ar Baradoz\ner c'hreiz : liorzh ar Plijadurezhioù, pe ar Purgator\nen tu dehoù : an Ifern\nGweledigezh an teir zaolenn pa vez digor ar stalafioùAozañ\nGweledigezh an div hanterzaolenn livet war ar stalafioù pa vezont serretAozañ\nKrouidigezh ar Bed, livet en 1504\nA-dreñv an taolennoù ez eus livet ur weledigezh eus ar bed evel ma c'hallfe bezañ gwelet gant ar c'hrouer anezhañ, a zamweler e krec'h o sellout ouzh e oberenn. Emañ ar bed en ur voull dreuzwelus, evel en ur vi prest da ziglorañ.\nAr vaouez en adreñv, dindan kador an evn, (etre krabanoù an euzhvil, o sellout en ur melezour a zo revr ul loen bennak), a zo kablus a lorc'h ha fougaserezh.\nAn den o kac'hat gwenneien en toull dindan kador an evn a zo kablus a bizhoni. An den o tisloñkañ er memes toull a zo kablus a lontegezh.\nPenn an den a zo dindan ar plad a zo o terc'hel ar binioù roz a c'hallfe bezañ poltred Bosch en-eeun.\nLec'hienn diavaez diwar-benn bed al livourAozañ\n(en)His works > triptychs > The Garden of Earthly Delights\nAdtapet diwar « https://br.wikipedia.org/w/index.php?title=Liorzh_ar_plijadurezhioù&oldid=1672281 »\nDernière modification le 25 Du 2015, à 18:12\nKemmoù diwezhañ degaset d'ar bajenn-mañ d'an 25 Du 2015, da 18:12.


Radioaktivität - Wikipedia\nluc'hskeudennet e miz Meurzh 1976 (sonadeg dalc'het e Zürich).\nRadioaktivität (titl orin) pe Radioactivity (Skinoberiegezh) a zo ur ganaouenn alamanek/saoznek savet gant Ralf Hütter (1946-), Florian Schneider (1947-) hag Emil Schult (1948-) evit ar strollad sonerezh elektronek alaman Kraftwerk a oant izili anezhañ.\nEnrollet e voe ar ganaouenn e 1975 e Studio Kling Klang (hini prevez ar strollad) e Düsseldorf, hag embannet e miz Here, a-gevret gant an unnek sonenn all eus an albom Radio-Aktivität.\nKregiñ a ra Radioaktivität gant un dalmadenn ingal damheñvel ouzh trouz arouezius ur c'honter Geiger hag ar ger "radioactivity" skignet dre al lizherenneg Morse a-raok da bozioù ar ganaouenn bezañ kanet gant Ralf Hütter, en alamaneg hag e saozneg.\nNe reas ket berzh bras, panevet e Bro-C'hall ma teuas a-benn da vezañ renket da seizhvet.\nSelaou Radioaktivität/Radioactivity...[kemmañ | kemmañ ar vammenn]\n... kanet gant Kraftwerk.\nDaoust ha ma kan Kraftwerk "Radioactivity Discovered by Madame Curie" ("Skinoberiegezh Kavet gant an Itron Curie") ez eo gant ur fizikour gall all — Henri Becquerel (1852-1908) — ma voe kavet dre zegouezh, e 1896, anadenn fizikel ar skinoberiegezh tra m'edo-eñ o labourat war dreistastreluc'hañ an halioù uraniom. En abeg d'al labourioù talvoudus-se e voe roet ar vMedalenn Rumford dezhañ e 1900.\nKendalchet e voent gant Marie Curie (1867-1934) hag he gwaz Pierre (1859-1906) hag hi an hini eo a reas gant ar ger "skinoberiegezh" evit ar wech kentañ. Rannet e voe Priz Nobel ar Fizik etre an tri skiantour e 1903.\n↑ (en) The Nobel Prize in Physics 1903.\nAdtapet diwar « https://br.wikipedia.org/w/index.php?title=Radioaktivität&oldid=1823144 »


Pajenn:Perrot - Bue ar Zent.djvu/230 - Wikimammenn\nPajenn:Perrot - Bue ar Zent.djvu/230\nsant yan damascen\nSeizvet devez warn-ugent a viz Meurz\nDifennour tôlennou ha skeudennou ar zent (***-754)\nYan, lezhanvet Damascen, eus hano e vro, pe Ghrysorroas (stêr aour) abalamour d’e ouiziegez, a c’hanas en Damas, a dud a relijion gristen hag a renk uhel.\nE dad a oa konseilher ar roue. Eur manac’h italian, Kosm, kouezet etre daouarn ar Vuzulmaned, a skolaas anezan, ha dont a reas da dennan kement a dalvoudegez eus-e genteliou ma oe barrek, da varo e dad (730), da gemer e blas.\nEn amzer-ze, impalaer Konstantinopl, Leon an Isaurian, a lakas freuzan kement tôlen ha terri kement skeuden a oa en ilizou.\nYan, war c’houlenn ar pab Gregor III, a gomzas hag a skrivas eneb an tôliou digristen-ze hag a zifennas an enor dleet da dôlennou ha da skeudennou ar zent.\n« Ar skeudennou hag an tôlennou, emezan, a zo d’ar re ne ouzont ket lenn ar pez m’eo al levriou d’ar re a oar lenn ; bezan int, evit ar gweled, ar pez m’eo ar c’homzou evit ar c’hleved. »\nLeon, o vezan n’helle ket lakat e zorn war Yan, a glaskas eun doare-all d’e goll ; rei a reas da gredi da roue Damas e oa Yan ouz e werzan dre zindan.\nAr roue a reas raktal troc’han dorn deou e gonseilher ; mes en noz war-lerc’h, an ezel troc’het a oe staget a neve, hag ar vue a rede ennan, dre c’halloud ar Werc’hez.\nAr burzud-ze a ziskoueze skler awalc’h pegen dinam oa eus ar pez a oa tamallet d’ezan, ha chom a c’hellas adarre en lez ar roue.\nMes ne chomas ket pell. Ar c’hoant da ren eur vue studiusoc’h ha siouloc’h a reas d’ezan rei kabestr d’e holl sklavourien, gwerzan e holl vadou hag en em denn en manati Sant-Sabas, ter leo diouz Jeruzalem. Eno e vevas ken izelek hag an disteran eus e vreudeur.\nEur wech hepken ec’h eas eus e vanati da zifenn skeudennou ar zent.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/230&oldid=140480 »


Buhez ar Zent. pages 28-29. Encyclopédie Marikavel.\nC'houec'hvet devez a viz Genver\nPrest goude ma oe ganet Jezuz en Bethléem, en amzer Herodez, tri den eus ar zav-heol a deuas da Jeruzalem. Rouaned e oant, dre ma oa, war o zâl, kurunen an deskadurez hag ar velegiaj. Goulenn e rejont pelec'h e oa roue ar Judevien, neve ganet, « rak, emeze, ni hon deus gwelet e stereden er zav-heol hag a zo deut d'hen adori. »\nPa glevas ar c'helou-ze, ar roue Herodez a oe nec'het hag holl gêr Jeruzalem gantan. Ovezan dastumet pennou-bras ar veleien ha doktored ar bobl, e c'houlennas digante pelec'h e tlee genel ar G'hrist : « En Bethleem, emeze, rak skrivet eo en levr ar profed Miche : C'houi Bethleem, kêr a vro Juda, n'oc'h ket an disteran etouez kêriou ar vro-ze, rak ac'hanoc'h eo e savo an Hini a dle ren pobl Israël. »\nNeuze Herodez a c'halvas ar rouaned en kuz, a c'houlennas digante pegoulz o devoa gwelet ar stereden, hag o kas aneze da Vethleem, e lavaras d'eze :\n« Et, klasket mat ar c'hrouadur, ha p'ho pezo kavet anezan, dizroet da lavaret d'in, mac'h in, d'am zro, d'hen adori. »\nAn tri roue a 'n em lak eta en hent.\nAr stereden o devoa gwelet en o bro, hag a oa êt da guz p'o devoa 'n em gavet en Jeruzalem, a bar adarre dirak o daoulagad. Kas a ra ane da Vethleem, betek al lec'h m'eman ar bugel-Doue int deut da glask. Kaout a reont eno, etre diouvrec'h e vamm, eur c'hrouadur ha n'eo tamm dishenvel diouz ar vugaligou-all. Mes ar fe a ra d'eze anaout eo hennez Mab Doue en em c'hrêt den evit silvidigez ar bed. Goude bezan stouet d'hen adori, e kinnigjont d'ezan aour, ezans ha myr, an treo presiusan a zo en o bro : aour, d'e anaout evit o roue; ezans, d'e adori evel o Doue; myr, da ziskouel e kemerent ive anezan evit eur gwir den.\nGoude bezan tremenet eur pennadig amzer en Bethleem, ha bezan bet, meur a wech, o taoulinan dirak ar Mabig Jezuz, ar rouane, war an ali roët d'eze en o c'housk gant eun êl, n'ejont ket da welet Herodez; distrei a rejont d'ar gêr, dre eun hent-all.\nSetu aze perak e rêr hirie, en Iliz, gouel ar Rouane. Adalek an amzeriou kentan, ar gouel-man a zo bet lidet evel ar re gaeran eus ar bla. Hirie, n'eo mui gouel-berz, abalamour eman re dost da Nedeleg ; mes ar solanite a ve grêt ar zul warlerc'h.\nDoue a gomz d'an den\nDoue hag an den, ar c'hrouer hag ar c'hrouadur, a dle 'n em darempredi, hep mar ebet, war an douar-man. Kernent tra an eus krouet Doue, pa zeller piz, e weler an eus o c'hrouet evitan e unan.\nAn treo divue hag an treo dispered a zo krouet evit an den, roue ar grouadurien; an den, d'e dro, a zo krouet evit Doue, roue ar bed holl. Krouet eo evit e welet hag e garet, en e skeud, war an douar-man, ha bezan barrek, dre eno, da vont d'e welet ha d'e garet en e sked, tâl ouz tâl, evel m'eman en gloar ar baradoz.\nAn den, anezan e-unan, n'ije biken anavezet ar gloar a zo ouz hen gortoz en tu-all d'ar vue-man. Biken, anezan e-unan, n'ije gouveet an tu da gemer evit 'n em gaout enni. Abalamour da ze, Doue an eus komzet dalc'h-mat d'e grouadurien muian-karet, abaoue ma zo dioute. N'eus kroaz-hent ebet war hent ar baradoz ha n'ije ket an den sklerijen awalc'h evit en em denni ennan. Gwaz a ze d'ezan mar 'n em goll ; n'evo nemetan e-unan da damall.\nDoue an eus k.omzet d'e grouadurien muian-karet, en meur a zoare : drezan e-unan, evel pa gomzas da Adam, da Abraham, da Voïzez, d'ar Judevien; dre e êle, evel pa c'halvas ar bastored da graou Bethléem; dre dreo divue, evel pa c'halvas ar Rouane da vont da adori ar Mabig Jezuz, o lakât eur stereden d'o ren dre e Iliz, evel ma ra aboue m'eo pignet Jezuz-Krist en ne.\nFrêsan ma c'haller klevet komzou Doue, eo dre c'henou an hini a zalc'h e blas war an douar, ar pab.\nDoue a gomz d'an den, dre al levriou mat a lenn, ar skoueriou mat a wel, ar c'henteliou mat a glev, ar zonjou mat a ziwan en e spered, ar c'hoantegeziou mat a darz en e galon.\nYa, Doue, en gwirione, a gomz d'an den ! Gwaz aze d'an den ma ra skouarn-vouzar.\nPerak e zo kement a dud en hon amzer, direizet o spered hag o c'halon, nemet abalamour m'o deus grêt re a fae, koulz 'zo bet, war mouez an Otrou Doue ?\nPetra vije bet deut ar rouane da vezan. ma n'o dije ket bet heuilhet dustu ar stereden o c'hasas da Vethleem ? Biken ken, sur awalc'h, n'o dije kavet Jezuz !\nAn heol ne ve, kammed, mantellet gant an nos,\nHag a sklera dalc'h-mat liorzou ar baradoz.\nChilaouomp eta, gant evez, komzou Doue ha bezomp aketus d'o heul; eno eman ar zilvidigez !


Journal de Renaud Camus, dimanche 2 octobre 2016\ncréée le lundi 3 octobre 2016, 11 h 10\nmodifiée le mardi 4 octobre 2016, 16 h 13Paris, hôtel Bourgogne & Montana, ch. 67, dimanche 2 octobre, une heure moins vingt du matin (le 3). Gustave Moreau s’est trompé sur son véritable génie. Il s’est aussi trompé d’époque. Il a cru ~~~~ ~~~ ~~~~ ~~~~~~~~~ ~~~~~ ~~~~ ~~~~~~ ~~~~~ ~~~ ~~~~~~~ ~~~~~~~~-~~~~~~~~~~~ ~~~~ ~~~~~ ~~~ part est précisément ~~~ ~~~~ ~~~~~~~~~ ~~~ ~~~~~~~~~ ~~~ ~~~~. ~~~ ~~~ ~~~~~~ ~~~ ~~~~ ~~~~~~~~~~~ ~~~ ~~~ ~~~~~~~~, ~~~ ~~’~~~~~~ ~~~ ~~~~~~~~~~ ~~~~~ ~~~~~. ~~~ ~~~~~~~, ~~~ ~~~~ ~~~~~~~, fait un Twombly ~~~~~ ~~~~~~ ~~~~ ~~~~~~~~, ~~~ ~~~~~~~~~ ~~~~~~~~~ ~~~~ ~~~~~~~~~. ~~’~~~~~~~~~, ~~~~~ ~~~~ ~~~~~~~~~, ~~’~~~~~~~~, ~~~ ~~~~~~ ~~~ ~~~ ~~~~~~~~~~~ ~~~~~~~~~ ~~’~~~~~~~~~ ~~~ ~~~~~~~~ ~~~’~~~~ ~~~~~~~ ~~~~~~~ ~~~ la surface, le ~~~~~~ ~~~~~~ ~~~~~~~~~, ~~~ ~~~~~ ~~~~~~~~, ~~ ~~~~~~~~ ~~~~~~~~ ~~~~~~~~~~~~, ~~~~~~~~~~~ ~~~ grasse.\nIl ~~’~~~~ ~~~~~~~~~~~ ~~~~~ ~~~~ ~~~~~~, ~~~~~~ ~~~~~~-~~~~~, ~~~~ ~~~~~~~ ~~~~~~ ~~ ~~’~~~~~~~~~~, ~~~~~ ~~~~~~~ et quelques autres, ~~~ ~~~~ ~~~~~~ ~~~~~~~~~ ~~’~~~~~~~~~~~, “~~~~ ~~~~~~~~~~~~~~”. ~~~ ~~~~~~ ~~~~ ~~~~~~~~~ ~~~~~~~~ ~~~~ ~~~ ~~~~~~~~~ ~~~ ~~’~~~~~~ ~~~~ ~~~ ~~~ ~~~~~~~~~, ~~~ ~~’~~~~~~ ~~~~~~ ~~~~~~ ~~~~ ~~~~~~~~~~ attachés à une ~~~~~~~~~~ ~~~~~~~~ ~~’~~~~~~~~~ ~~~~ ~~~~~~~~ ~~~~~~~~~~~~~~~~, ~~~ ~~ ~~ ~~~~~~ ~~~ ~~~ ~~’~~~~~ ~~~~~~~ ~~~ ~~~~~~~~~ ~~~ ~~~~~~~~~~~~~ ~~’~~~~ ~~~~~~~ ~~~~~~~~~~~ ~~~~~~~~~ ~~~~~~ ~~~~ ~~~~~. ~~~ ~~~~~~~, il me semble, ~~’~~~~~~~ ~~~ ~~~~~~ ~~~ ~~~~~~~ ~~~~~~~~~~. ~~~~ “~~~~~~~~~ ~~~ ~~~~~~~~” ~~~~~ ~~~~~~~ ~~~ ~~~~~~~~, ~~~ ~~~~~~, ~~~~~ ~~~~ ~~~~~ ~~ ~~~~~~~~ ~~~~~~~~~~~ ~~~~~ ~~ ~~~~~ ~~~~~ ~~~~ petite pièce sombre ~~~ ~~’~~~ ~~’~~ ~~~~ ~~~ ~~~~~~ ~~’~~~~~~~ ~~~ ~~~’~~~ ~~~~~ ~~~~~~~~~~~ ~~~ ~~~~~~, ~~~ ~~~~~~ ~~~’~~~ ~~~ ~~~~~ ~~~ ~~~~~~~~~ ~~~~~~ ~~~~~~~~~~~~~. ~~~~ ~~~~~~~~~~~~~~ ~~~~~~~~~~~ ~~~ ~~~ pas les apprécier ~~ ~~~~~ ~~~~~~ ~~~~~~~, ~~~ ~~~ ~~~~~~~. ~~’~~~ ~~~~ ~~~~~ ~~~~~~ ~~~ ~~~~ ~~~~~ ~~~~~~~, Les ~~~~~~~~ ~~~ ~~~ ~~~~~ (on ~~~~~~ ~~ ~~~~~~~~~), ~~~~ ~~~~~~~~~ ~~~~~ le spectaculaire escalier ~~~~~~~~~~~ ~~~~ ~~~~~~ ~~~ ~~~~~~~~ ~~~ ~~~~~~~ ~~~~~~~ ~~~ ~~~~~~ ~~~~~~~~. ~~~ ~~~~ ~~~~~ ~~~~ ~~~ ~~~~~~~~-~~~, ~~~ ~~~~~~~-~~~ ~~~~ ~~~~ ~~~ ~~~~~~~, ~~’~~ ~~~~~~~ ~~~~~~~~~~ ~~~ placard. C’est peut-être ~~’~~~~~~~~ ~~~~-~~~~~ ~~~~ ~~’~~ ~~~~~~ ~~~, ~~~ ~~’~~~ ~~~~~ ~~ ~~~~~~ ~~~ ~~~~~, ~~~ ~~~~ ~~~ ~~~~~ ~~~ ~~~~~~ satisfaisante.\nÀ ~~~ ~~~~~~ ~~~~ ~~~~~~~~~ ~~~~~ ~~~ ~~~~~ l’objet, et qui ~~~~~ ~~~ ~~~~~~~~~ ~~~~ ~~~ ~~~ ~~~~ ~~~’~~~~ ~~~~~~~~ ~~~~~~ ~~~~~~ ~~~~~ ~~ ~~~~, ~~~~~ ~~~ ~~~ ~~~ ~~~ ~~~~ ~~~~~~~~~ ~~~~, ~~~ ~~~~~~~ ~~’~~~~~~ ~~ ~~~~~~~~, à mon grand ~~~~~~~, ~~~ ~~~~ ~~~ ~~~~~~ ~~~~~~~~, ~~~~~~~~~ ~~~~ ~~~~~ ~~~~~~~ ~~~~~~~~~~ ~~~ ~~~~~~ ~~~~~~~~~~, ~~~~ ~~~~~~~~~ ~~~~~~. ~~ ~~~~ ~~~~~~ ~~~~ ~~~~~~~~~, ~~~~~~ ~~~~~ ~~’~~~~~~~, ~~~~ ~~~~~ moi incompréhensible. Il ~~’~~~~~~ ~~~~~~~ ~~~ ~~ ~~ ~~~~~ ~~’~~~ ~~~~~ ~~ ~~~~ ~~~~~~~~~~~~~~ ~~~~~~~~’~~~~, ~~ ~~’~~~~~~~~~ ~~~ ~~~~~~~~~~~ ~~~ ~~~~~~~~ ~~~ ~~~ ~~’~~~~~~~~~ ~~~~~~~~~~~~~~~ ~~~ ~~~~~~~~~, ~~~’~~~ ~~~~~~~~~~ ~~~~~~~ être l’un et ~~’~~~~~~ ~~~~ ~~~~~~~ ~~~~~ ~~~~~~ ~~~~~~. ~~~ ~~~~~~~~~~~ ~~~~~~~ ~~~ ~~’~~ ~~~~ ~~~~, ~~~ ~~~~~, ~~~~, ~~~ ~~~~~~~-~~~~~~-~~~~~~~ ~~~~~ ~~~~~ ~~~~ ~~~~~~~~ ~~~ ~~~~~ ~~~~~~~~~ ~~~~~~ ~~~~ vœux en faveur ~~’~~~ ~~~~~~ ~~~ ~~~~~ ~~~~~~~~, ~~~~~~~~~-~~~~~ ~~~~~ ~~~~~ ~~~~~~~~~~ ~~~~ ~~~~~~~~~~ ~~~~~~~~~ ~~~ ~~~~~ ~~~~~~~~~ ~~~~~ ~~~~~~, ~~~ ~~~~~~ ~~~~ ~~~ ~~~~~~ ~~~~~~~~~~~ ~~’~~~~ ~~~~ ~~~~~~~~. ~~~~~~ à l’élection présidentielle ~~~~~~~~~~~~~ ~~~~~ ~~~~~~ ~~~~ ~~~~~~~ ~~ ~~~~~~~~~ ~~~~~~~~~, ~~~~~ ~~~~ ~~~~~~~~ ~~~~~~~~ ~~’~~~~~~~~~~~ ~~~~ ~~~ ~~~~~~~~~~ ~~~~. ~~~ ~~~~~~~~~~~~ ~~~~~ ~~~~~~ ~~~~~~~~, ~~~~~~~~ ~~~ ~~~~, ~~ ~~~~~ interroger, séparément, sur ~~’~~~~~~~~~~~~ ~~~ ~~~~~~~~~~ ~~~ ~~~~~~~~~~~~~~ ~~~~~~~. ~~~~ ~~~ ~~~~~~ ~~’~~~~~~~~~~~~~, ~~~ ~~~~~~~~~ ~~~~ ~~~~~~~~~~~~. ~~~ ~~~ ~~~ ~~~~~ ~~~~~~ ~~~ ~~’~~ ~~~~~~ ~~~~~, ~~~~~~~ ~~~~ ~~~~~~~~~ ~~~ plus en plus ~~~~~~~~~~~, ~~~ ~~~ ~~~ ~~’~~ ~~~~ ~~~~~~~~~~~~. ~~~~~~~~~~, ~~~~, ~~~~~~~ ~~~~~ ~~ ~~~~~~ ~~~~~~~~~ ~~~~~~~~ ~~~ ~~~ ~~~~~~ ~~~ ~~~ ~~~~~~~~ ~~~~~~~~~, ~~~ ~~~ ~~~~~~~~ ~~~~ ~~~~~~~~~~ à Plieux pour ~~~ ~~~~~~~~ ~~~~~~ ~~~ ~~~~~~~ ~~~~~~ ~~~~~ ~~~~~ ~~ ~~’~~~~~~~~~ ~~~ ~~~~~~ ~~~~~~~~~~~~~~, ~~’~~~~~~ ~~~~~ ~~~~, ~~ ~~~~~~~ ~~~~~~ ~~~ ~~~ ~~~~~ ~~~~~, ~~~~ ~~~~~~~~ ~~~~~ ~~~~ jours, jusqu’à demain. ~~~~ ~~~~ ~~~~, ~~~~~~~ ~~~~ ~~~~~~~ ~~~~, ~~ ~~~~~~~ ~~~~~~, ~~~~~~ ~~~~~ ~~~~~~ : ~~~~~ ~~~~~ ~~~~~~~~~~~ ~~~~~ ~~~~~, ~~~~~~~’~~~~~~~ ~~~~~~~~~~~~~~ ~~’~~ ~~~ ~~~~~ ~~~ ~~~ ~~~~~~ ~~~~~~~, celle qui était ~~~~~~~~~~~~~ ~~~~~~~ ~~’~~~~~~ ~~~~~~~ ~~~~ ~~~ ~~~~~~~~~~ ~~~ ~~~~~~~~. ~~~ ~~~~ ~~~ ~~~~ ~~’~~~~~~~~~~~~, ~~~~ ~~~ ~~~~~~~~ ~~~~~~~~ ~~ ~~~~ ~~~~~~~~~~ ~~~~~~~~~~. ~~~ ~~~~~~~~~~ ~~~ ~~’~~~~~~ ~~~ me joindre au ~~~~~~~~~~, ~~~ ~~~~~~~~ ~~~~~~~~~. ~~~~~, ~~~~~~ ~~~~ ~~~ ~~’~~~~ ~~~~ ~~~~ ~~~~~ ~~~~~~~~~~ ~~~~~ ~~~ ~~~~ ~~’~~~~~~~~~~~, ~~~ ~~~~~~~~ ~~’~~~~~~~~ ~~~ ~~~~~~~~ ~~~~~~~~~~~~~, ~~~ ~~~ ~~~~~~~ ~~~~ par Twitter interposé. ~~~~~, ~~~~~~ ~~~’~~~ ~~~~~ ~~~ ~~~~~~~~~~ ~~~~~~~~~~~ ~~~~~~~~~~, ~~~ ~~~~ ~~~~~~ ~~~~~ ~~~~~ ~~~~ ~~~ ~~~~~~~~ : ~~~~~~~~~~ ~~’~~~~~~ ~~~ ~~~~~ ~~~~~~ ~~~~ ~~~ ~~~~~~~~, ~~~~ ~~~~~-~~~~~~~~ ~~~~~~~ pour le travail ~~~~~~~~~ ; not ~~~ mention ~~~ ~~~~ ~~~ ~~~~~~~ ~~~~~ ~~~~ ~~~~~~ ~~~~~~~. ~~~~ ~~~~~-~~~ penser ?\nJ’ai ~~~ ~~’~~~~~~~~~ ~~’~~~~~~~~~~~ ~~~~~~ ~~~~~~~~ ~~~ ~~~~~~ ~~~~~~~~, ~~~ ~~~~~~~ ~~~~~~ ~~~~~ chaleureux et devenu ~~~~~~~~ ~~~ ~~~~~ ~~~ ~~~~~~~~~~, ~~~~ ~~~~~~~~~ ~~~~~. ~~~ ~~’~~~~~~~~~~~~~, ~~’~~~~~~~~~ ~~~~~~~~~~~~~~~, ~~~~~ ~~~~ ~~~~~~~~~ ~~~ ~~~~~~ ~~~’~~~ ~~~~ ~~~~~~ ~~~~~~ ~~~~~~~~~~~~~~ ~~~~~~~~, ~~~~~~~ ~~~ ~~~~~~~~~ ~~~~~~~~. Je l’ai interrogé ~~~~-~~~~~, ~~~~ ~~~~~~~~~~, ~~~~~ ~~~~ ~~~~~~~~~~~ ~~’~~~~~~~~~ ~~~~~~ ~~~~ ~~~~~~~~~~~~~~ ~~~, ~~~~~ ~~~~, ~~~~~~~~~~. ~~~ ~~~~~~~~ ~~~~~~ ~~~~~~~~~~, ~~~~~~ ~~~ ~~~~~~~, ~~~ ~~~~~ ~~~~~~ ~~~~ ~~~~~~~~~~ : ~~~~~~~~~~~ de voie professionnelle, ~~~~~~~~ ~~~~, ~~~~ ~~~~ ~~~~~~~ ~~ ~~~~. ~~~~~ ~~~ ~~~ ~~~~~~ ~~~~ ~~~~~ ~~~~~~~~~~ ~~’~~~~~ ~~~~~~~~ ~~~~ ~~’~~~~~ ~~~~~~, ~~~ ~~~~~~ ~~~ ~~~~ ~~~ ~~~~~~~~~~ (~~~ ~~’~~~ va pas de ~~~~~ ~~’~~~ ~~~~~ ~~~~~~~, ~~~ lire).\nL’homme ~~~~ ~~’~~~ ~~~ ~~~~~~ ~~ ~~~~~~~~ ~~~~~~ ~~~~ ~~~~ ~~~~~~ ~~~~~~ ~~~ ~~~~~~~~ ~~~~~~~~~~~, ~~~~ ~~’~~~ ~~~~~~~~~ — ~~~~ ~~~ ~~~~~~ Remplacement, j’ai vraiment ~~~~ ~~~~~ ~~~ ~~~~ ~~’~~~~~~ ~~ ~~~~~ — ~~~~~, ~~~~~~~~~~~~~~~, ~~~~~~ ~~’~~~ ~~~~~~~~~~ ~~~~~ ~~~~, ~~~~~ ~~~ ~~~~~~. ~~~ ~~~~~~~ ~~’~~~~~~~~, ~~~~~ ~~~~~~~~~~~~~ ~~~ ~~~~~ ~~~ ~~~~~~ des détails. Aucun ~~~~~~ : ~~~~~ ~~~ ~~~~~~ ~~’~~~ ~~~~~~~~-~~~ ~~~~~~ regret.\nQuant ~~ ~~~ ~~~~~~~ ~~~ ~~~~~~~~ ~~~~~~~~ ~~~ ~~~~~~~, ~~~~ ~~~ ~~~~, ~~~ ~~~~ ~~~~~~ ~~~~~~~~~ ~~~~~~ ~~~~~~~~ ~~~~ ~~~~~~~ de visite, dont ~~’~~~ ~~~ ~~~~~ ~~~~~~ ~~~~~~~. ~~~~~ ~~~~~~~ ~~’~~~~~~~~ ~~~~ ~~~~~ ~~~~~~~~~~~~~ ~~~~ ~~~~~~~~~, ~~~ ~~~~~~~~~~ ~~~~~~. ~~~ ~~~~~~~~~, ~~’~~~~~~ ~~~~~ ~~~ ~~~~~~, ~~~ ~~’~~~ ~~~~~~~~~ : ~~~ ~~~~~~~~~ n’était pas prête, ~~~ ~~~~~~~ ~~~ ~~’~~~~~~~~ ~~~ ~~~~~ ~~~~~. ~~~~~~~~~ ~~~~~, ~~~~ ~~~~~~~~ ~~~~~ ~~~~~. ~~~ ~~~~~~ ~~~~ ~~~~ ~~’~~~~~~ ~~~~~~ ~~~~ ~~~~~~~. ~~~~-~~~ ~~~ ~~~~~~~~ ~~~ ~~~~ (~~~ Changement de Peuple ~~~ ~~~ ~~~~~~~~~~~~~), ~~~~ ~~~~~~~~ ? ~~~ ~~~~~ ~~~~~~~~~, ~~~~~ ~~~ même…\nOr ~~’~~~~ ~~~~~~~~~ : Vois, ~~~~~ ~~~~~~~ ~~~~ ~~~ ~~~~~~~~ ~~~ ferme.\nEt ~~’~~~~~~~ ~~~~~~~~ ~~~ ~~~~~~ ~~~~~~~~, ~~~~~~~ de laquelle j’avais ~~~~~~~ ~~~ ~~~~~~~~ ~~~~ ~~~~~~~~ ~~~~~ ~~~ ~~~~~~~~~~ ~~~ ~~~~~ ~~’~~~~~~~~~~~ ~~~~~~~~~~~~~ ~~~ ~~’~~~~~~~~~ ~~~ ~~~~~~~, ~~~ ~~’~~~~~~~~~~ ~~~~~~~~~~~~~~~ ~~ ~~~~~ ~~~~~~~~~~ ~~~~~~~~~~~~, ~~~~~ ~~~ ~~’~~~~ ~~~ l’autre n’a seulement répondu.\nMarcel ~~~~~~ ~~~~~~~~~ ~~~~ ~~’~~~ ~~~~~~~~~~~ ~~’~~~~~~ ~~ ~~~~~~~~~~~~ ~~~ ~~ ~~~~~~~~~~~~, ~~~~~ ~~~ ~~~~. ~~~ ~~~~~ ~~~ ~~~~~~. ~~~~~ ~~’~~~~~~ ~~~~~~~~ ~~’~~~~~~~~, ~~~~~ ~~~~~~ ~~~~~~-~~~. ~~ quoi bon recruter ~~~~~~~~~ ~~~~~~~~~ ~~’~~~~~~~~~~, ~~~ ~~~~~~~~ ~~~~ ~~~~~~~ ~~~ ~~~~~~, ~~~~~~ ~~~’~~~ ~~~ ~~~~~~~~~ ~~~~ ~~~~~~~~~ ~~~ ~~~~~~~~~, ~~~ ~~~~ ~~~ ~~~~~ ~~’~~~~~~~ ~~~ ~~~ ~~~~~~ ~~~’~~ ~~~~~~ condition ? J’entraîne ces ~~~~~~~~~~~ ~~ ~~~~~ ~~~~~~. ~~~~, ~~~ ~~~~~ ~~~~~ ~~~~~ ~~~~~~~.\nvoir l’entrée du dimanche 2 octobre 2016 et ses 2 images dans Le Jour ni l’Heure


Nebeutoc'h a vanifesterien a oa en dro-mañ e Kemper evit sevel 'enep da adreizh al leveoù © Radio France - Roméo van Mastrigt\nDiffusion du jeudi 12 décembre 2019 Durée : 7min\nNebeutoc'h a dud er straedoù\nManifestet o deus un daou-c'hant bennak a dud bremaik e Kemper a-enep reform al leveoù. Kalz nebeutoc'h evit an harz-labour meur a oa bet diriaou dremenet lec'h ma oa en em vodet 8.000 den. Met ret eo lâr e oa fall-kenañ an amzer ar mintin-mañ. Ur reportaj da glevet gant Tara Lagoutte.\n20 vloaz eo Ofis ar Brezhoneg\nUn devezh meur a oa aozet hiziv e Kemper gant aktourien ar brezhoneg. 200 a dud a zo 'n em vodet e sal an tog ruz neuze, evit sevel ur bilañs deus al labour bet kaset da-benn da ha wel' petra 'chom d'ober. "Mont war-zu an niverel eo pal an Ofis bremañ", eme Lena Louarn, prezidantez Ofis Publik ar Brezhoneg.\n20 vloaz 'zo e peñsee al lestr Erika e donvor da Benmarc'h\nE-bourzh ar vag e oa ouzhpenn tregont mil tonenn a fioul. Ur mell lañv du n'eus saotret an aodoù da-heul neuze. Evit kompren gwelloc'h petra 'oa 'n em gavet e miz Kerzu 1999 e oa daou gouviad ganeomp 'barzh Diviz ar Yaou. Selaouomp, ar c'haner Gilles Servat hag en oa savet ur ganaouenn diwar-benn ar gwallzarvoud-se.


Pajenn:Al Lae - Bilzic.djvu/171 - Wikimammenn\nPajenn:Al Lae - Bilzic.djvu/171\n— Ha ma na wasa ket an amzer, a lavaras ar c’habiten, a dra zur e kouskfomp en Perroz.\nEuz riz er gouel bras, gant he gouel stê hag he fok bihan, ar Vran a sik he diarog el lamm. An tôliou-mor a freg war ar pont. Gwall fall eo evelkent an amzer, ha gwall rust ar mor.\n— Erruout a rafomp-ni en antre Perroz a-rôk an noz ? Enk, enk eo, kerreg a bep a du.\nAn avel a zo deut d’e Su, a-benn krak. Gant an abardae barrajou arne a zav, glao hag avel.\n— Red e vo d’emp kemeret daou riz, eme ar c’habiten. An avel a gresk… Amin ar fok.\nTri riz er gouel bras, eur riz er gouel stê. Trawalc’h gant ar Vran da ober.\nDre ma teue an noz, an amzer a wasae. Tourmanchi a ra. Ar Vran a zalc’h penn. Ar Vran dindan he zri riz a zav war ar wagenn evel eul lapous. Met an noz a deu, a deu buan.\n— Poent eo d’emp erruout, a lavaras unan eus ar vartoloded ; poent eo d’emp : bremaïk ne welfer pekad.\nBilzig a oa azeet hanter gourveet en disklo al listenn en avel, an daou vartolod all en e gichen, serret en o siraj. Ar c’habiten, reut en e zav, stag ouz ar varrenn, e zaoulagad war ar c’hompaz sklerijennet gant eur c’houlaouenn, a levie. An tôliou-mor a gouee war ar pont, hag an dour a ruilhe dre an dalojou . Tourmant ru. An avel a c’houibane, a skrije, a yude en drisou, en obanchou. An tôliou-mor a strope hag a frege war diarog ar Vran. N’eus forz.\n— Tourmant ru ! a c’hrozmolas ar c’habiten. Ma vije eun tammig gwel… Du-pod, ken du hag en fin fonz puns an ifern.\nEun tôl-mor a deuas hag a goueas war ar Vran, a ziframmas ar c’habiten diouz ar varrenn, hag a begas anean ouz al listenn, evurus ma n’eo ket êt er-mêz. Semplet. Lakaet eo bet en e c’hourve a-hed al listenn dic’hlaoiet.\nBilzig a lammas war ar varrenn.\n↑ An dalojou, les dalots, ouvertures sur le pont par où passe l’eau.\nAdtapet diwar « https://br.wikisource.org/w/index.php?title=Pajenn:Al_Lae_-_Bilzic.djvu/171&oldid=160257 »\nKemmoù diwezhañ degaset d'ar bajenn-mañ d'an 26 Ebr 2020, da 14:32.


Buhez ar Zent. pages 484, 485. Encyclopédie Marikavel.\npages 484, 485\nPempvet devez a viz Gouere\nSant Anton-Mari Zaccaria\nGoude Gaëtan a Dhien hag arôk sant Ignas a Loyola, Anton-Mari a zo bet dibabet gant Doue evit bezan tad eun Urz neve a venec'h galvet da zifenn an Iliz er c'houezekvet kantved.\nAnton-Mari Zaccaria a c'hanas en Kremon, en Itali, a dud pinvidik; tremen a reas e vugaleach en eun doare santel meurbed ; dalc'h-mat e veze gwelet o pedi Doue hag ar Werc'hez Vari ; ken karantezus oa en kenver ar beorien ma roë d'eze alïes e zilhajou kaeran.\nGoude bezan bet eur pennad en skol Kremon, e studias ar filosofi en Pavi hag ar vedisinerez en Padou. Mar en devoa eur spered lemm ha ma teske buhannoc'h eget ar skolaerien-all, e oa ive ar santelan aneze.\nSentus ouz mouez Doue, a zisklerie d'ezan e oa galvet da bleal gant an ineou kentoc'h eget gant ar c'horfou, Anton a 'n em lakas da vat da studian ar skianchou sakr.\nMes e keit-ze e wele ar re glanv, e rê katekiz d'ar vugale, e kelenne an dud vras war o deveriou, hag ec'h alie an dud yaouank da drei kein d'o dizurzou.\nBeleget a oe : eur gurunennad êle a oe gweiet endro d'ezan, war a leverer, pa oa gant e oferen gentan. Adalek neuze, ne glaskas mui nemet sovetât an ineou hag enebi ouz ar pec'hed. E di a oa digor d'an holl : divroïdi, tud ankeniet, peorien, a zirede davetan, hag holl e tec'hent kennerzet, frealzet, pe o daouarn karget a vadou ; lezhanvet a oe « Tad hag El ar vro. »\nO welet en dije grêt gwelloc'h ha founnusoc'h labour en Milan, ma kemerje mignoned d'e skoazellan, e tisklerias ar zonj en devoa da zaou zen santel, Berthele Ferrari ha Jakez Morigia. Gante e savas eun Urz neve a venec'h, a hanvas Kloër sant Pôl, dre anaoudegez vat evit an abostol bras, hag a oe lezhanvet Barnabited. Kavet a oe mat ha meulet gant Klemant VII, er bla 1533, ha gant Pôl III, er bla 1535, hag en em astenn a reas hepdale en Itali, en Bro-C'hall, er Spagn hag en Autrich.\nAnton-Mari a zavas ive eun Urz evit ar merc'hed ; mes ken humbl oa, ma ne fellas gantan biskoaz bezan hanvet da abad. Karet a rê kement an Otrou Doue, ma ne baoueze ket da gomz d'e ziskibien eus e vadelez ; kement e kare ive e nesan ma save breurieziou evit rei muioc'h a dro d'an tadou a familh d'ober vad endro d'eze, hag e skoueriou a oa ken santel ma lakent an holl veleien da gerzet war roudou an Ebestel.\nAlïes e veze gwelet er ruiou, ar groaz en e zorn, o kelenn an dremenidi. Dalc'h-mat en e skridou, evel war e vuzellou, e kaved hano santel Jezuz.\nAlian rê ar gristenien da gommunian alïés, hag hen eo ar c'hentan a reas lakat an hosti sakr war an ôter, epad tri devez dioustu, evit ma vije adoret gant an dud fidel, ha kement-se, evit digas sonj eus an tri devez a dremenas Jezuz er be. Divezatoc'h e vezo kemeret skouer dioutan en Iliz a-bez.\nKoulskoude, dinerzet gant e labouriou santel ha poanius, e koueas klanv en Guastalla. Douget a oe da Gremon, hag eno e varvas, en kreiz daerou e venec'h hag etre divrec'h e vamm, d'ar 5 a viz gouere 1539. Enoret a oe raktal goude e varo. Leon XIII a lakas e hano war roll ar zent, er bla 1897.\nB O K E D\nEn eost, ne zastumer nemet eus an ed a ve bet hadet ; evelse, an neb a ra oberou fall, ne gavo nemet breinadurez ha maro ; an neb a ra oberou mat, a gavo ar vue a bado da viken.


Devlet IV Giray - Wikipedia\nDevlet IV Giray (1730-1780) a oa mab da Arslan Giray, mab-bihan da Devlet II Giray, ha khan Krimea div wech en XVIIIvet kantved.\nKalgay e voe d'e dad, Arslan Giray. Mont a reas war an tron e 1769 war-lerc’h Kırım Giray. Met kemeret e voe e blas gant Kaplan II Giray kerkent ha 1770.\nE-pad ar Brezel etre an Durked hag ar Rusianed (1768-1774) e voe kaset gant an Otomaned da zifenn rannvro Kouban ha kenderc’hel a reas da vrezeliañ a-enep ar Rusianed goude an emglev peoc’h etre an Impalaeriezh otoman ha Rusia. Trec’h e voe war ar Rusianed ha treuziñ ar strizh-mor etre Kouban ha Krimea. Sklaer eo en doa c’hoant da adpignat war tron khanat Krimea. Tec’hout a reas ar c’han Sahib II Giray e 1775.\nGoulenn a reas Devlet IV bezañ anavezet da ghan gant ar sultan otoman Abdülhamit Iañ ha neuze e tibabas ar Rusianed skoazellañ Şahin Giray a-enep dezhañ. Gant skoazell un arme Rusianed e teuas Şahin Giray a-benn da adkemer Krimea ha da bignat war an tron. Devlet, ha ne oa ket gwall skoazellet gant an Otomaned, a rankas tec’hout kuit e 1777 hag e miz Mae eus ar bloavezh-se ec’h erruas en Istanbul. Eno e vevas betek e varv e 1780.\nKırım Giray Khan Krimea\nha 1775 – 1777 War e lerc'h:\nAlan W. Fisher, The Russian annexation of the Crimea 1772-1782, Cambridge University Press.\nDesaive Dilek, Le khanat de Crimée dans les archives ottomanes, e Cahiers du monde russe et soviétique, niverenn 13-4, 1972\nAdtapet diwar « https://br.wikipedia.org/w/index.php?title=Devlet_IV_Giray&oldid=1498115 »


Accueil / Maxime TOUZE (Pajenn 8)\nJO Rio 2016 : ur skipailh repuidi evit ar wech kentañ !\n8 August 2016\tEtrebroadel, Maxime TOUZÉ 0\nDisadorn vintin, abred-tre, o deus bet tro ar re galonekañ chomet da sellet ouzh lid-digeriñ ar C’hoarioù Olimpek da welet ur skipailh dic’hortoz just a-raok hini Brazil, hag a gloze dibunadeg ar broadoù. Ur skipailh repuidi an hini e oa. Dek atletour o tont eus Siria, Etiopia, Soudan ar C’hreisteiz ...\n25 July 2016\tEtrebroadel, Maxime TOUZÉ 0\nA-vec’h embannet disoc’h ar referendom diwar-benn ar Brexit en doa diskleriet Sinn Féin e rankfe bezañ aozet an abretañ ar gwellañ ur referendom all diwar-benn unvaniezh Iwerzhon. Birvilh a zo war an Enezenn C’hlas dibaoe. Kaoz a zo e pep lec’h eus an dra-se. War-lerc’h Sinn Féin eo Fianna Fáil, ...\nSkipailh Breizh : war-zu Dulenn !\n9 July 2016\tBreizh, Maxime TOUZÉ 0\nSkipailh Breizh en Ardeven gant o mailhurenn nevez. E-barzh niverenn Pobl Vreizh miz Even e oa bet gouestlet ur pennad da skipailh Breizh mell-droad gouezelek dija. Kenderc’hel a reomp d’ober bruderezh evit hon skipailh. Ur sizhun ‘zo e oa bet dalc’het ur c’hrogad c’hoazh a-enep da skipailh Bro-C’hall en Ardeven. ...\n1 July 2016\tEtrebroadel, Maxime TOUZÉ 0\n24 June 2016\tEtrebroadel, Maxime TOUZÉ 0\nHiziv eo degouezhet Donald Trump e Skos, e Turnberry e kontelezh Ayrshire e-lec’h m’en deus ur golf ha savadurioù evit ar binvidien. Er c’houlz mat eo erruet da-geñver ar Brexit peogwir en deus embannet diouzhtu e levenez o welet Breizhveuriz oc’h adtapout kontrol o bro. En em gavet ez eus ...\n10 June 2016\tEtrebroadel, Maxime TOUZÉ 0\nPage 8 of 15Premier / Kentañ...«678910\t»\t...Dernier / Diwezhañ


Abaoe an 20vet kantved - Site internet du Comité de jumelage Plogonnec - Llandysul.\nDegemer al lec'hienn > Plogoneg-Llandysul Brezhoneg > Kembre ha Breizh > Kembraeg-Brezhoneg > Abaoe an 20vet kantved\nE bro Gembre E Breizh\nE bro Gembre, ...\nE penn kentañ an 20vet kantved en deus Ambrose Jones pouezet kalz evit adsevel al lennegezh gembraek, dre ma lakae war wel e c’halle gwerzennoù brav bezañ savet e kembraeg. Unan eus diazezerien ar vroadelouriezh gembreat ez eo eñ. Gantañ eo bet meizet e oa eus ar yezh un elfenn diazez eus identelezh an dud.\nGoude ar brezel bed kentañ e verzer e vez dilezet ar c’hembraeg en tiegezhioù. Desavet e vez ar vugale e saozneg, padal e komz kembraeg o zud. O soñjal e oa deus ar c’hembraeg merk ur renkad izel, lod eus n dud o kaver gwell’ « dont da vezañ Saoz ».\nE 1925 eo bet krouet Strollad broadelour Kembre, Plaid Cymru, gant John Saunders Lewis. Pal ar strollad eo lakaat ar Saozon da intent he deus Kembre hec’h ezhommoù dezhi, ha n’eo ket re bro saoz he re dezhi ken nebeut. Evit gwellat stad ar c’hembraeg er vro e stourm ivez.\nE 1942, gant akt Lez-varn Kembre (Welsh Court Act) e vez aotreet d’ober gant ar c’hembraeg dirak al lezioù-barn, pa ne oa tu d’ober gant ar saozneg hepken a-raok. Met aet war ziskar ar c’hembraeg, diskennet niver an dud gouest d’ober gantañ, en takadoù industriezh hag er re a sko ouzh Bro Saoz dreist-holl. Ret neuze reiñ e lec’h d’ar c’hembraeg er skolioù en-dro. Daou vloaz war-lerc’h e c’hall ar strollegezhioù lec’hel digeriñ skolioù e kembraeg, gras da lezenn an deskadurezh.\nE 1947 eo bet digoret ar skol kentañ-derez kentañ e kembraeg, diwar atiz ar gerent e Llanelli. Digoret eo bet ar skolaj divyezhek kentañ e Rhyl e 1957. Deskiñ kembraeg a ranker ober en holl skolioù Bro Gembre abaoe 1988.\nE 1962 eo bet krouet Kevredigezh ar yezh Gembraeg, «Cymdeithas Yr laith Gymraeg» a-benn stourm evit gwirioù ar c’hembraeg. Gras d’hec’h obererezh eo bet votet Lezenn ar C’hembraeg e 1967, bet kemmet e 1993. El lezenn-se e vez disklêriet e rank ar servijoù publik ober kement gant ar saozneg hag ar c’hembraeg gant an dud. Ar gwir da gomz kembraeg dirak al lez-varn o deus ar gembraegerien ivez.Gant al lezenn eo bet savet Burev ar Yezh Gembraeg «Bwrdd Yr laith Gymraeg», da bal dezhañ chom war evezh evit e vefe lakaet al lezenn e pleustr gant ar servijoù publik ha broudañ an dud d’ober gant ar c’hembraeg hag aesaat an darempredoù e implij.\nE 1975 eo bet krouet « S4C » (Sianel 4 Cymru), ur chadenn skinwel a ginnig war ar skrammoù programmoù e kembraeg evit an dud deuet, ar vugale hag ar grennarded.\nE 1999 e vez graet ur c’hammed bras war-raok : ur Vodadenn Vroadel, 60 den enni, a zo bet dilennet.\nGant piv vez komzet kembraeg ?\nE 1891 e veze komzet kembraeg gant 54% eus an dud. E 1911 e oa tost ur milion a dud oc’h embann e komzent kembraeg. Met abaoe an niveridigezh-se ez eo aet an niver a gembraegerien war ziskar tamm ha tamm betek 2001. Meur a abeg d’an dra-se evel-just : divroañ an dud war ar maez davet an takadoù industriezh, ar saozneg er mediaoù, nebeutoc’h a dud er chapelioù a oa anezho kreizenn ar vuhez hengounel kembraek …\nE 1991 e weler koulskoude e c’hall c’hoazh muioc’h evit 500 000 a dud (18,7% eus ar boblañs) ober gant ar c’hembraeg. Kreskiñ a ra an niver hag an dregantad a gembraegerien yaouank zoken. (orin : http://www.bwrdd-yr-iaith.org.uk )\nDa bennkaoz ar cheñchamant-se eo dibab ar gerent (kembraeg ganto pe get) da gas o bugale d’ar skol gembraek, ha dre-se e teuont da vezañ divyezhek ma ne oant ket a-raok mont d’ar skol.\nE-kerz bloavezh-skol 2000-2001 e oa aet 25% eus ar skolidi d’ur skol e kembraeg ez eus 440 anezho. Darn vrasañ ar vugale ne vez ket komzet kembraeg en o ziegezh. 229 skol eil derez a zo en holl e bro Gembre, 72 en o zouez a ra gant ar c’hembraeg evel yezh kentañ hag evel eil yezh, gant ar 157 re all evel eil yezh hepken.\nE keñver ekonomiezh e soñj da galz embregerezhioù eo pouezus an divyezhegezh, evit an darempredoù gant ar pratikoù, sachañ reoù all ha bezañ gwelloc’h eget ar re a ra gant ar Saozneg hepken. Aliet e c’hallont bezañ gant embregerezhioù a seurt gant Cwmni Iaith Cyf war ar mod d’ober gant ar c’hembraeg. Labourioù treiñ e c’hallont kinnig ivez..\nE penn kentañ an 20vet kantved e vo graet strivoù evit lakaat ar brezhoneg da zistreiñ war wel, war dachenn ar sevenadur, ar politikerezh pe ar prederouriezh? Distag ouzh an Iliz e vo muioc’h-mui. Met muioc’h a c’halleg a zo er gevredigezh dre ar skol, an amzer soudard hag an divroañ davet an takadoù industriezh. E 1923 e vo berzet war ar radio an holl yezhoù estreget ar galleg. E 1925 ez embann sklaer Anatole de Monzie, ministr an deskadurezh publik , « eo ret d’ar brezhoneg mont diwar wel evit unvaniezh ar Frañs ». Testennoù a vo sinet evit kas ar politikerezh-se da benn.\nLod eus an Emsaverien a vo startoc’h neuze o menozioù, oc’h implijout ar feulster politikel a-wezhioù. Dre ma labouro un nebeud anezho gant an nazied e-pad an eil brezel bed e vo mouget pep obererezh evit Breizh, politikel pe sevenadurel, betek ar bloavezhioù 60.\nGant intelektualed evel Roparz Hemon (1900-1978) e vo embannet kelaouennoù lennegel a renk uhel. Siwazh eo ar bobl nebeutoc’h-nebeutañ desket en he yezh ha ne daol ket pled eus ar pinvidigezh-se. Er vuhez pemdez eo diaes chom hep komz galleg. Gant ar vezh hag ar santimant bezañ tud izeloc’h a spered evit ar re all, en em laka ar gerent da zesevel o bugale e galleg (ha kreñvoc’h-kreñvañ goude an eil brezel bed). Da goll ez a ar brezhoneg\nE 1941 eo distaget departamant al Liger-Atlantel (ha staget da rann-vro Broioù-al-Liger e 1951) eus Breizh gant gouarnamant Vichy. Hennezh a lako un tamm brezhoneg hag istor Breizh er skol, tra ken. Er bloaz-se eo bet dibabet un doare-skrivañ boutin, “peurunvan”, da bal dezhañ bezañ implijet evit skrivañ e kement rannyezh vras a zo e brezhoneg (Kernev, Leon, Treger ha Gwened).\nE 1951 e ro al lezenn Dexonne an aotre da gelenn brezhoneg er skolioù hervez ar c’hoant. Met stad ar brezhoneg a chom mantrus peogwir n’eo ket bet kelennet e-pad pell, aet da vruzhunat. Holl-ret eo bet klask gerioù nevez evit ober nebeutoc’h gant gerioù gallek diezhomm. Klasket eo bet er yezhoù keltiek all, er c’heriaoueg kozh, pe krouet zo bet gerioù nevez penn da benn.\nE 1977 eo bet digoret kentañ skol-vamm brezhonek Diwan e Lambaol-Gwitalmeze. Bez e vo trizek anezho tri bloaz goude. E 1981 e c’hall skolioù Skolioù-meur Roazhon ha Brest digeriñ an Aotreegezh war ar brezhoneg, diwar aotre Prezidant ar Republik Gall François Mitterrand. Evit ar C’hAPES e vo ret gortoz 1985 avat. Klasoù divyezhek publik a vo digoret e 1983. Dre m’emañ ar brezhoneg er skol en-dro, e vez embannet levrioù evit d’an dud gouzout hiroc’h. Gwelet e vez brezhoneg war ar panelloù hentañ.\nE 1992 e vez dibabet Karta Europa ar yezhoù nebeut implijet gant Kuzul Europa. Er bloaz-se eo bet cheñchet mellad 2 Bonreizh Republik Gall, oc’h embann diwar-se kement-mañ : « yezh ar Republik eo ar galleg ». D’ar 24 a viz Gwengolo 1996 ez embann ar C’huzul-Stad eo kontrol d’ar Vonreizh anavezout ez-ofisiel ar yezhoù rann-vro.\nE 1999 eo bet krouet (Ofis Ar Brezhoneg)., da bal dezhañ digeriñ tachennoù nevez (re ar bed a-vremañ) d’ar brezhoneg, studiañ e stad, reiñ boutin e implij foran.\nGant piv e vez komzet brezhoneg ?\nE Breizh-Izel, lodenn gornôg Breizh, e oa chomet ar brezhoneg yezh an dud. Bez ez eus waro 1,5 milion a dud o chom enni. E fin an 20vet kantved e c’haller lavaret:\nEz eus 240 000 brezhoneger koshoc’h evit 15 vloaz (16% an dud).\nEz eus nebeutoc’h evit 120 000 a dud a ra ingal gant ar brezhoneg\nEz eus nebeutoc’h evit 70 000 a dud a ra gantañ bemdez\nEz eus 20 000 a dud a embann bezañ gouest da lenn ha skrivañ aes brezhoneg\nEz eo divalav an niver a vrezhonegerien dindan 20 vloaz\nEz eo an 2/3 eus ar vrezhonegerien koshoc’h evit 60 vloaz.\n(Hervez sontadeg TMO-Régions e 1997)\nE 1863 e oa 86% eus tud Breizh-Izel ha ne gomzent nemet brezhoneg. 60% e oant e 1902. E 1952, 67% eus an dud a zo divyezhek. E 1997, 84% eus an dud ne gomzont nemet galleg. (Sellout ouzh an diskouezadeg « Parlons du Breton »).\nPa oa langaj an dud e-kreiz an 19vet kantved, ne gomprenont ket ken anezhañ e fin an 20vet. Dindan 150 vloaz eo bet cheñchet penn d’ar vazh.\nPa ne c’haner ket ken brezhoneger en teuer da vezañ. Dre ma ne oa harp ebet eo bet dilezet en tiegezhioù e-kerz ar c’hantved diwezhañ. Brezhoneg gant dud-kozh, galleg gant ar vugale vihan. Bev eo chomet sevenadur Breizh koulskoude, ha dre-se e fell d’an dud bezañ perc’henn en-dro war ar pezh a zo bet tennet diouto, o sevenadur, hini o fobl. N’adkaver ket ar memes youl evit ar gallaoueg, yezh romanek Breizh-Uhel.\nE-kerz bloavezh-skol 1999-2000 eo bet studiet brezhoneg gant 20245 bugel en Akademiezh Roazhon, lod o teskiñ brezhoneg, lod all o teskiñ e brezhoneg. Gant ar skolioù Diwan e vez graet e brezhoneg 100 dre 100. Gant Div Yezh (klasoù divyezhek en Deskadurezh-Stad) ha Dihun (klasoù divyezhek an deskadurezh prevez katolik) e vez graet gant an div yezh par-ouzh-par.\nMa kresk an niver a dud er c’hlasoù divyezhek hag e Diwan, war ziskenn ez a an niver a dud o teskiñ brezhoneg dre ma’z eo diaesoc’h kinnig un tañva deus ar yezh, pa vez serret ar c’hentelioù dre opsion gant lod eus ar skolajoù hag al liseoù.\nAr skolioù a gelenn e brezhoneg, evel ar re all o kelenn e yezhoù all, a zo lakaet diaes gant an diouer a gelennerien stummet. Alies-mat e rankont goulenn digant eilerien da zont war ar postoù. Evit-se eo holl ret e vefe muioc’h a bostoù er C’HAPES hag er c’henstrivadegoù prevez.\nSkoilhoù a zo war hent an digeriñ klasoù alies, a-wezhioù dre ma n’eus ket bugale pe kelennerien a-walc’h, dre ma vez nac’het an teuliadoù. N’eo ket an Deskadurezh-Stad evit aesaat ar c’helaouiñ diwar-benn an divyezhegezh. D’ar c’hevredigezhioù d’en ober neuze, pa n’o deus ket kement a bouez. Muioc’h a gerent a vefe dedennet ma vefent sikouret ha kelaouet.\nA bouez bras eo reiñ talvoudegezh d’ar brezhoneg er vuhez pemdeziek. Ret-holl eo ivez reiñ an tu d’ar re a gomz d’ober gantañ, klevet anezhañ er radio. Panelloù divyezhek a weler war an hentoù, chekennoù brezhonek a c’haller goulenn digant tiez-bank zo. War an tele hag ar radio zo un nebeud programmoù e brezhoneg met beuzet int en ur mor a c’halleg. Daoust ma reont kalz traoù ne c’hall ket ar c’hevredigezhioù bezañ war an holl dachennoù. Gallout a rafe ar Stad da skouer anavezout ar yezhoù o sinañ o kadarnaat Karta Europa ar yezhoù rann-vro ha minorelaet.


Marc'hallac'h sklaved - Wikipedia\nMarc'hallac'h ar sklaved zo ur marc'hallac'h ma vez gwerzhet ha prenet sklaved, abaoe an Henamzer.\n1.3 Mare modern\nEn Henamzer e oa marc'hallac'hioù brudet en Hellaz ha Roma .\nPerzhier Genova ha Venezia a oa marc'hadoù a bouez goude bosenn ar XIVvet kantved pa voe diskaret poblañs al labourerien.\nE Portugal e voe digoret ur marc'had e Lagos.\nMare modern[kemmañ | kemmañ ar vammenn]\nLisboa oa ur greizenn morianetaerezh a-bouezh er XVvet ha XVIvet kantved. Malta a oa ur marc'hallac'h sklaved bras all, diorret gant Urzh Sant Yann Jeruzalem.\nEus an XVIvet kantved betek 1830 e oa gwerzhet e marc'hallac'hoù sklaved Norzhafrika, re wenn paket e-pad skrapadegoù ar vorlaeron hag ar gorserien otoman pe eus ar Maghreb, hag Afrikaned degaset gant karaouanerien dre ar Sahara.\nE Krimea e oa porzh Kaffa ur greizenn trafikerezh ar re wenn. Paket e oant gant an dTatared evit marc'hallac'hoù sklaved an Impalaeriezh otoman. Padout a reas an trafikerezh-se betek voe destaget Krimea ouzh Rusia e 1783.\nTrafikerezh ar re zu a oa en Enez Gorée, e Bae Benin, en Aleksandria, e Zanzibar, e Zabid e Yemen, e Maskat en Oman, hag all... betek an XIXvet hag XXvet kantved.\nAbaoe an XIXvet kantved en Europa, hag abaoe an XXvet kantved er peurrest eus ar bed, eo berzet gwerzhañ tud.\nE Yemen, en XIIIvet kantved, hervez un dornskrid arab (e BNF Pariz).\nE Recife (Brazil), er XVIIvet kantved, gant Zacharias Wagner.\nEn Alger, en 1684 (engravadur izelvroat).\nE Rio de Janeiro, en XVIIIvet kantved, gant Edward Francis Finden.\nE Kaero, en XIXvet kantved, gant David Roberts.\nLe Marché d'esclaves, gant Horace Vernet.\nE Konstantinopolis, en XIXvet kantved, engravadur gant Thomas Allom .\nThe Slave Market, Constantinople, en 1838, gant William Allan.\nE Zanzibar, en 1860, gant Edwin Roper Loftus Stocqueler.\nLe Marché d'esclaves, gant Jean-Léon Gérôme.\nE Kaero gant Maurycy Gottlieb.\nLe Marché aux esclaves, gant Gustave Boulanger.\nVente d'esclaves à Rome, gant Jean-Léon Gérôme.\nMarc'had ar sklaved e Kaero, en XIXvet kantved.\nE Rio de Janeiro, en XIXvet kantved, gant Jean-Baptiste Debret.\nEnsellout ha gwerzhañ ur sklav.\nMarc'had ar sklaved e Zanzibar, en XIXvet kantved (luc'hskeudenn).\nMarc'had sklaved, Tunizia, deroù an XXvet kantved, gant Lehnert & Landrock. Skeudenn aozet d'ober ur gartenn-bost, ha n'eo ket dihell istorel.\nStal ur marc'hadour, Atlanta, Georgia, SUA, 1864.\nJoseph Kessel, Marchés d'esclaves, Les Éditions de France, 1933 (nombreuses rééditions).\nMarché aux esclaves et harem : épisode inédit de la piraterie barbaresque au XVIII siècle, Paris, E. Leroux, 1875. (lenn enlinenn)\nAdtapet diwar « https://br.wikipedia.org/w/index.php?title=Marc%27hallac%27h_sklaved&oldid=1891234 »\nKemmoù diwezhañ degaset d'ar bajenn-mañ d'an 3 Gen 2021, da 11:19.


www.bretagne.bzh : chomlec’h nevez Rannvro Breizh - .BZH - L'extension internet de la Bretagne\nA-viskoazh ez eo bet harpet ar .bzh gant Rannvro Breizh, hag emañ-hi o paouez degemer astenn internet Breizh : www.bretagne.bzh eo chomlec’h he lec’hienn internet hiviziken, ha www.breizh.bzh ar stumm brezhonek anezhañ. Gant .bzh emañ ivez chomlec’hioù postel an 83 a guzulierien-rannvro hag an 3 900 a wazourien er C’huzul-rannvro.\nPelloc’h e ray Rannvro Breizh gant .bzh war internet, evel ensavadurioù ranvroel all en Europa, pep a astenn internet dezho : www.region.alsace (Elzas), www.gov.wales (Kembre), www.gov.scot (Skos), www.land.saarland (Saarland), www.land.nrw (Nordrhein-Westfalen), www.euskadi.eus (Euskadi), www.xunta.gal (Galiza).\nGant teir lizherenn, Breizh modern ha nevezus war ar web\nGant ar .bzh en em gav Breizh e-mesk an tiriadoù nevezus en Europa (Pariz, Kembre, Londrez, Berlin, …) hag er bed a-bezh (Tokyo, Kebek, New York, …) o deus savet ur skeudenn vodern evito e-kreiz Internet ar bed.\nDiwar ar 1200 astenn nevez, tost da vat, emeur o lañsañ, 66 zo evit kêrioù pe rannvroioù a fell dezho ma vo gwelet gwelloc’h o ziriad hag o oberourien war ar web.\nAn ensavadurioù o reiñ o ziriad da welet\nE-skeud ar politikerezhioù kaset en-dro gant ar C’huzul-rannvro (Breizh Kas Uhel-kenañ, diorren pol gwellentez Breizh a-fet ar sibersurentez…), e c’hall Breizh gwellaat c’hoazh he skeudenn dedennus gant ar .bzh, war dachenn teknologiezhioù ar c’helaouiñ, diazez ar “glas ekonomiezh” e Breizh.\nUr benveg diorren pouezus eo ar merk kehentiñ-se, evit an embregerezhioù dreist-holl, rak gant ar plas a vo roet d’an astennoù tiriadel evel ar .bzh er c’hefluskerioù enklask, e vo aesoc’h kavout produioù, chemet ha servijoù eus ar vro.\nUr benveg da gevrediñ e vo ar .bzh evit ar sevenadur. A-hend-all, gantañ e c’hallo pep hini reiñ da welet war Internet pegen tomm eo ouzh Breizh ha lavaret pelec’h emañ, war-bouez teir lizherenn hepken.\nOuzhpenn 4 000 .bzh enrollet dija\nOuzhpenn 4000 a strollegezhioù, kevredigezhioù, embregerezhioù ha tud prevez o deus enrollet o anvioù domanioù gant .bzh dija. Lec’hiennoù treuzfurmet pe re nevez-krouet gant .bzh : abaoe miz Kerzu e vez degemeret tamm-ha-tamm ar .bzh gant oberourien Breizh, a dreuzfurm o lec’hienn evit ober gant .bzh pe a grou lec’hiennoù nevez gantañ. Dre se e kresk buan an niver a bajennoù gant .bzh a zo daveet, ha gwelet a reer gwelloc’h Breizh war Internet ivez.\nMerkoù broadel (SNCF, Le Bon Coin, …) a ra ivez o mad eus an astenn evit diskouez emaint er vro pe evit lakaat o servijoù evit ar Bretonezed hag ar Vretoned war wel.\nDavid Lesvenan, Prezidant ar gevredigezh www.bzh\n« Laouen-kenañ omp o welet lec’hienn internet Rannvro Breizh oc’h ober gant ar .bzh hiviziken. Sed aze un arouez pouezus diskouezet gant Rannvro Breizh a zigor an hent da oberourien ar rannvro, d’an holl Vretonezed ha d’an holl Vretoned, evit diorren asambles un tiriad niverel nevez ha kehentiñ a-gevret er bed a-bezh. »\nOlivier Méril, Prezidant an ajañs Mediaveille\n« Mediaveille en doa sikouret Rannvro Breizh p’he doa cheñchet anv domani, o tremen eus http://bretagne.fr da http://www.bretagne.bzh.\nUn diaraogerez e oa bet ar Rannvro evit an astenn.bzh, ha fellout a rae dezhi kas ar raktres-se da benn diouzh ar gwellañ. Goulennet he doa Rannvro Breizh servijoù Mediaveille evit ober he mad eus hor mailhoni war dachenn an daveiñ naturel, hag en em harpet e oa ivez war ur studiadenn diwar-benn ar strategiezh envel sevenet gant an ajañs. Un dra pouezus ken-ha-ken e oa evit ar Rannvro, rak ret-holl e oa dont a-benn da venegeriñ an anv domani nevez evel a oa dleet, adtapout ar brud a oa gant an hini kozh, ha dreist-holl lakaat ar c’hefluskerioù enklask da gemer ar cheñchamant-se e kont. Ul labour diaes da seveniñ e oa abalamour d’un tamm mat a lec’hiennoù hag a oa is-domanioù e-keñver bretagne.fr, evel jeunes.bretagne.fr pe entreprises.bretagne.fr, ha ret e oa lakaat ar re-se e-barzh an domani nevez diouzhtu.\nKement tra a denne d’an teknik a oa bet lakaet war-sav hep diaester ebet, ha diwar se e weler ar Rannvro en disoc’hoù kentañ roet gant Google. »


Carantez Doue - Wikimammenn\nL. Prud’homme, 1817 (p. 119)\n◄ Obero epad an deiz Carantez Doue Ar C’hrac ►\nCaret a refet an Autro o Toue eus a greis o calon, eus oc’h oll speret ha ners. Chetu a se ar gourc’hemen. An natur en antier a c’houlen a voez huel carantez, adoration evit e C’hrouer. Mæs an obligation da garet Doue a sel ispicialamant ar gristenien evit pere eo gret lezen J. С. peini a so ul lezen a c’hraç hac a garantez. Just eo e carfemp on C’hrouer hac ar gourc’hemen a ra dimp eus e garantez a so ur merq eus on c’horruption ; rac ma ne vigemp quet corrompet, e cargemp Doue ha pa n’en dige-àn quet commandet.\nCaret Doue dreist pep-tra eo rei dezàn ar breferanç hac ar plaç quenta en on c’halon. Mar domp disposet da breferi Doue da guement tra so tout, e queromp Doue dre brefe ranç. Alies e vancomp d’ar garantez-se a breferanç ! Quement pec’het a gometomp a so ur manq a garantez en quever Doue, hac ur certen preferanç evit an treo crouet. Ober alies acto a garantez Doue, eo an eil merq eus ar garantez divin se. Ne dleomp jamæs laret on pedenno ; asista er sacrifiç santel eus an Oferen, receo ar sacramancho, en em gavet clanv pe en danger ar mаro, ep repeti an acto a garantez Doue. Raporti tout da c’hloar Doue eo an drede merq eus e garantez. Evit en ober n’en deo quet ret songeal pe laret bep instant : ma Doue, mên offr dac’h an œuvr-màn ; suffis eo cavet ar volontez da offr tout en general da Doue, ep ober netra contrel d’ar volontez-se. Queromp eta Doue a greis on c’halon, ha Doue on c’haro.\nAdtapet diwar « https://br.wikisource.org/w/index.php?title=Carantez_Doue&oldid=118029 »\nKemmoù diwezhañ degaset d'ar bajenn-mañ d'an 6 Eos 2018, da 14:15.


Buhez ar Sent/1912/Jili - Wikimammenn\nBuhez ar Sent/1912/Jili\n◄ Ilizou, touriou, kalvariou Jili Stephan ►\nMiraklou-all o vezan laket daoulagad an dud da baran re warnan e sonjas tec’hel diouz e vro gant aon rak ar meuleudiou. Pignal a reas war eul lestr a yee da Vro-C’hall. Eur barr-amzer spontus a zavas, hag a vennas he c’has da goll. Jili, dre drue ouz an dremenidi, a bedas Doue hag ar mor a sioulaas.\nEn Marseilh e touaras, mes ne chômas ket eno ; mont, a reas pelloc’h en douar, warzu kêr Arl. Burzudou a reas adarre eno, ha brud a zavas aneze ; an den yaouank a oe mall gantan pellât ha mont d’en em guz en eul lec’h goue, en traouien ar stêr Gard. Eno e kavas eur c’henvroad, e hano Veredem, o chom en eun toull en douar, demdost da Gollias. An toull kuz-ze a weler c’hoaz hirie, hag a zo darempredet kalz gant ar bardonerien. Jili ne zaleas ket da anaout santelez e genvroad. Er skol en em lakas gantan, ha gantan e teskas an doare d’ober ar beden a galon ha da chom bepred unanet gant Doue. An eil egile en em gennerzent hag en em zikourent da zevel uheloc’h bepred en skeul ar zantelez.\nEus ar c’heriadennou tro-war-dro, an dud a deue da c’houlenn kuzul digante, d’en em erbedi d’o fedennou ha da glask pareanz eus o c’hlenvejou. Dibôt oa d’eze koll o foan, rak ar burzudou brasan a c’hoarveze dre nerz pedennou an daou zant. Jili a lavare bepred n’en devoa peurz ebet er miraklou a zigoueze, hag e oa pedennou e genvreur eo a denne eus an nenv madelezou an Otrou Doue.\nEun devez, Veredem ne oa ket war al lec’h, pa oe digaset eun den klanv d’an ermitach. Jili a c’hoantaas e gas d’ar gêr, o lavaret ne oa nemet eur pec’her paour ha n’helle netra evitan ; ar goueriaded deut gant ar c’hlanvour a zisklerias krenn n’ajent ket kuit nemet p’o dije bet o mennad. Jili a bedas an Otrou Doue da evesât ouz fe an dud-ze, hag ar c’hlanvour a ’n em gavas pare. Aon a grogas adarre en den santel rak meuleudiou an dud. Daoust d’e garante evit e genvreur, e tec’has kuit, hag ec’h eas da chom c’houec’h pe seiz leo ac’hane, en eun draouien goloët a goajou hag a strouez, hanvet traouien Flavius. En skol Veredem, Jili en devoa desket bale anezan e-unan war hent ar baradoz, hep riskl da vezan touellet gant an drouk-spered. Kreski reas c’hoas e bedennou hag e binijennou. N’en devoa ken bevanz nemet lez eur c’havrez. Eun devez, mestr ar vro, Flavius Wamba, a oa deut da chaseal d’ar c’hoad ; ar chas a zibouchas ar c’havrez a vage ar zant. Houman, goude kant ha kant tro, skuiz-maro ha warnez bezan tapet, a skoas warzu lochen ar zant, evel evit goulenn skoazel. O klevet youc’h ar chaseourien, tourni ar chas ha klemmou ar c’havrez, Jili a deuas er-mêz eus e biniti. Raktal e welas an danjer ma oa e loenig koant, hag en em dôlas dirazan evit e ziwall diouz ar birou. Siouaz, unan eus ar chaseourien a oe kri awalc’h evit tennan bepred. Ar bir a dreuzas dorn an ermit. Flavius Wamba a oa ive war al lec’h. Ar zantelez moullet war drem Jili a skoas eun tôl en e galon. Dizrei a reas an de war-lerc’h evit e welet ; lakat a reas troc’han ar strouez a ziwalle e lochen. Ouz e welet neuze leun a zousder, en despet d’e boan, en em strinkas d’e dreid evit goulenn pardon. C’hoantât a reas louzaoui ar gouli, mes ar zant ne lezas ober netra. Gouzout a rê eo en kreiz ar boan e teu ar vertu da gemer he brasan lufr.\nAr preder a gemer ar gerent evit sevel o buale ne ve kammed poan gollet.\nAn izelded a galon a blij da Zoue muioc’h evit vertu-all ebet.\nAn dousder a c’hone kalonou an dud. C’hoant am befe da lavaret e c’hone ive hini al loened mut.\nAdtapet diwar « https://br.wikisource.org/w/index.php?title=Buhez_ar_Sent/1912/Jili&oldid=38162 »\nKemmoù diwezhañ degaset d'ar bajenn-mañ d'an 5 Gou 2012, da 06:19.


ISO 15919 (2001) a zo anv ur reoliad etrebroadel evit romanekaat an doareoù-skrivañ implijet evit skrivañ yezhoù India. Implijout a ra sinoù diakritek evit gallout treuzlizherenniñ (pe treuzskrivañ) gant lizherennoù latin an holl vogalennoù ha kensonennoù implijet gant ar skriturioù hag ar yezhoù indezek-se.\nPeuzheñvel eo ouzh al Lizherenneg etrebroadel evit treuzskrivañ ar sañskriteg (IAST) evit a sell ouzh an doare da dreuzlizherenniñ al lizherenneg devanagari.\nKeñveriadur gant IAST[kemmañ | kemmañ ar vammenn]\nDre vras e klotae al Lizherenneg etrebroadel evit treuzskrivañ ar sañskriteg (IAST) gant ISO 15919 daoust ha m'eo ledanoc'h tachenn implij reizhiad treuzskrivañ an ISO-se dre ma tenn da yezhoù indezek all ouzpenn ar sañskriteg. Disheñvel eo an daou reizhiad avat er pemp keñver resis-mañ:\nhindeg ए/े e ē Evit gallout diforc'hañ etre 'e' berr hag 'e' hir pa vez ezhomm. Bremañ e implijer 'E' evit treuzskrivañ an hindeg ऎ/ॆ.\nhindeg ओ/ो o ō Evit gallout diforc'hañ etre 'o' berr hag 'o' hir pa vez ezhomm. Bremañ e implijer 'O' evit treuzskrivañ ar hindeg ऒ/ॊ.\nhindeg ं ṃ ṁ Hervez ISO 15919, e implijer ṃ evit treuzskrivañ ar gurmukhi Tippi panjabeg ੰ.\nhindeg ऋ/ृ ṛ r̥ E ISO 15919 e implijer ṛ evit treuzskrivañ ड़.\nhindeg ॠ/ॄ ṝ r̥̄ a-benn doujañ ouzh implij r̥\n(en) Treuzlizherennadur ar skriturioù indezek: penaos implijout ISO 15919\nAdtapet diwar « https://br.wikipedia.org/w/index.php?title=ISO_15919&oldid=1457921 »


Pajenn:Perrot - Bue ar Zent.djvu/836 - Wikimammenn\nPajenn:Perrot - Bue ar Zent.djvu/836\na c’hourc’hemennas e zakri eskob. Goude, Tual a zizroas adarre da Landreger, lec’h ma c’hallas bevan didrous ar rest eus e vue. E varo a zigouezas war-dro ar bla 564. Sebeliet a oe en iliz e vanati, hag ar miraklou a c’hoarvezas endro d’e ve a embannas e zantelez.\nBezan ’n eus, pe an eus bet, chapeliou eleiz dre ar vro : en Bear, Beurlidi, Logivi, Plistin, Plouaret, Plougonver, Plouneve-Moedek, Peurit, Prat, Kemper, Senven, Trabriant, Tregrom, Tregidel, Trezelan, Plouganou.\nBreman n’eus ken a viraklou\nAn dra-ze n’eo ket gwir. Miraklou a zo c’hoaz. Dalc’h-mat e klever hano eus a unan pe unan, a-gle hag a-zeou. Kement a c’hoarve aneze, bep bla, en Lourd, ma c’haller lezhanvan ar gêr-ze, « Kêr ar Miraklou ».\nMiraklou a zo eta, hag eleiz, hag en meur a lec’h, hag en meur a zoare. N’eus ket kement ha gwechall, gwir eo. Gwechall, prezegerien ar fe a renke lakat ar miraklou da zigeri hent d’o c’homzou. Ar Judevien a oa ken pennek, hag ar baganed ken diroll, ma n’o dije ket kredet biken e oa relijion Jezuz-Krist ar gwir relijion, panevert ma teuas ar miraklou da zigeri d’eze o daoulagad.\nMiraklou a zo eta, ha ma n’eus ket kement ha gwechall, eo abalamour ma n’eus ket kement a ezom aneze breman hag e oe gwechall. « Pa blanter goue yaouank, eme sant Gregor, e tourer aneze ac’han ma ve krog o gwriziou, mes kerkent ha ma vezont stag mat ouz o douar, e paouezer d’o doura. »\nEvelse, dour ar miraklou a goueze puilh, en amzer goz, war gwezen ar fe, p’oa neve blantet gant Hon Zalver Jezuz-Krist ; breman avat, p’eo en em ledet ken stank he gwriziou en pevar c’horn ar bed, n’hallo birviken bezan diskaret ; gant se ar miraklou a vezo muioc’h distank.\nAwalc’h e vezo, koulskoude, ha kement hini a zello ouz tâl an Iliz a welo eman ganti ar wirione. Ne vije ket bet en he zav, kement-all a vrezel a rêr d’ezi, panevert m’eman Doue ouz he harpan. N’eus ken nemet ar re a stank o-unan o daoulagad, evit miret ouz ar sklerijen da vont enne, a gement a lavar n’ouzont ket en pe tu trei war hent ar vue.\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/836&oldid=141150 »


Pajenn:Dottin - Louis Eunius.pdf/374 - Wikimammenn\nPajenn:Dottin - Louis Eunius.pdf/374\n3215 p[a] arifed breman en mesc ar muraillo, (e)veed hoais epouanted gand eun toi curuno, hac ar mogeriou se a guesou en dro dach ; mes, gand ar sin ar groais, eveed rented jach ; a parlied dius tu, eb ared, ma migon, 3220 nin (a) ra da vond guenach on benedicsion. LOUIS\nMe rend gras da Doue, a dach, tadou santel ; ehan da bartian, pa lered din ober, a na manquoaed qued, jneou euerus ; gouled bepred ar gras ma vin victorius, 3225 rac queid (a) ma vin er bed, herue ma sebland din, evr bresel continu(el), allas, (a) vou ma jnin. An ebestel a dispares. LOUIS\nEn ano (a)n tad, ar mab, hac ar spered santel, avasomb a dare trene (a)n deualigen, (a) ma houfe tud ar bed penos epuniser 3230 ebars en jfernio ar pehegou maruel, (e)ve guel de (e)n em deuler en tan, pe (en) dour berued, vid caed ar maleur da ober ar pehed ; me [a] gredou breman (parfed), dre gras ar guir Doue, a hoais ne meus soufred ne med eun abrégé. 63 r°\n3235 aman eh[e] tenual, arion mesc (a)r muriou, ne voelan (peloch) an douar nac yue an evou. Aman eteu ar hurunou da disquar ar muriou voair Louis, hac en flast dan douar. Louis a ra sin ar groais :\nEn an(o) an tad, ar mab, ive Spered glan, m(e) o congur dam huitad, oflserien Satan ; nem boainin (a) red en ven, mar songed ober din 3240 o hanavoud biquen na doned da behin. Ja, corf malerus, ne teus qued da damand, red eo boud couragus, a soufrin toud contand, 3217 ar muriou a A. 3226 b ebester A. 3232 da gometin A.\nAdtapet diwar « https://br.wikisource.org/w/index.php?title=Pajenn:Dottin_-_Louis_Eunius.pdf/374&oldid=154510 »


Pajenn:Imitation ar Verc’hes Vari.djvu/139 - Wikimammenn\nPajenn:Imitation ar Verc’hes Vari.djvu/139\nva Doue ! dre ho craç, evel ma zeo continuel va ezomou hac ho madoberou, ma passein ive va bues oc’h implori ho craçou hac oc’h o trugarecaat anezo.\nEus ar Bisitou hас ar Pourmenadennou.\nExempl Exempl Mari er vizit a reas da Santes Elisabeth, a dlefe beza ar reglen eus hor c’homportamant en hor pourmenadennou.\nMam da Zoue, ar Verc’hes humbl-se ne c’hortos qet e ve diavancet gant he c’hiniterv Elisabeth ; dre eno e condaon ar fals poënt a henor eus a veur a bersonach jalous qizidic eus ho renq, pere en em zalc’h bepret huelloc’h eguet ar re-all.\nMæs pe seurt rêson a angach Mari da ober ar visit-se ? Ne all beza nemet eur rêson a religion.\nAr guriosite, ar vanite, ar garantes divoder evidomp hon-unan, pe flagorneres hac amourousdet, a so ar pen-caus eus an darn vuia demeus ar visitou hac ar pourmenadennou a rêr er bed. Ne c’hoarve qet er c’his-se gant ar fidella eus ar guerc’hezet : he bizit a ra dre ar rêsoniou ar re santella.\nAn dud vertuzus, er bizitou memes pere a\nAdtapet diwar « https://br.wikisource.org/w/index.php?title=Pajenn:Imitation_ar_Verc’hes_Vari.djvu/139&oldid=112177 »\nKemmoù diwezhañ degaset d'ar bajenn-mañ d'an 28 Kzu 2017, da 18:05.


Pajenn:Catechis, 1817.djvu/186 - Wikimammenn\nraс d’an oll en deus lavaret Jesus-Christ douguen o c’hroas hac en heuil, na except den. An hini, eme sant Ambroas, n’en deus quet pec’het, en deus yunet ; ha c’hui pehini oc’h eus pec’het ne c’houlennet quet yun ? An Ilis a ordren, ret eo obeissàn. Evit cavet merit e yun, eo ret yun a bec’het. Da betra, eme sant Augustin, e servigeo ober abstinanç a guic, ma ne rer abstinanç a bec’het ? Goëlomp eta on pec’hejo. Yunomp gant joa. Pa yunfet, eme on Salver, parfumet o penn, goëlc’het o pisaich ha bezet guai. D’ar yun eo ret ajouti ar beden hac an aluson, mar deo possubl.\nAr merc’her quentàn eus ar C’hoaraïs, an Ilis a distribu ludu biniguet, ha quement-se evit digass dimp memoar eus ar maro, evit represanti dimp penaus er pinigenno public ar bec’herjen condaonet a voa goloet a ludu, evit on avertissàn da ober pinigen enpad ar C’hoaraïs, yun, pedi, mortifiàn on c’horf, ober an aluson, bezàn assidu d’ar bredication, d’an Offiço, en em absteni a bec’het hac eus an divertissamancho ordinal, tostaat ous ar Sacramancho, ispicial d’ar Sacramant a binigen.\nAn daouzec dezio.\nAr yun eus an daouzec dezio a voa pratiquet en Ilis quent evit ar pempvet canvet. Sant Leon peini a veve en amser-se, a lavar eo instituet gant an Ebestel. An daouzec dezio en em guef da verc’her, d’ar guener ha d’ar sadorn ; ar re guentàn goude an drede Sul eus an Avent.\nAn eil re, goude ar Sul quentàn eus ar C’hoaraïs.\nAn drede re, goude Sul ar Pantecost.\nAr bevare re goude ar pevarzecvet a viz Guen-\nAdtapet diwar « https://br.wikisource.org/w/index.php?title=Pajenn:Catechis,_1817.djvu/186&oldid=117879 »\nKemmoù diwezhañ degaset d'ar bajenn-mañ d'an 2 Eos 2018, da 18:03.


Saints Row (c'hoari video) - Wikipedia\nSaints Row (c'hoari video)\nEvit an heuliad c'hoarioù video gwelet Saints Row.\nSaints Row a zo ur c’hoarioù video doare gwezh-avantur en ur bed digor krouet gant ar studio Volition hag embannet gant ar studio THQ d'an 29 a viz Eost 2006. Degemeret e oa bet mat ar c'hoari kement gant ar c'hoarierien evit gant ar ar buruteladennerien ar gwerzhoù a oa bet mat. Keñveriet e oa bet diouzhtu gant an hueliad c'hoarioù video Grand Theft Auto, met gant ur blaz e oa bet gwellaet an doare c'hoari bed digor a oa diaz da GTA gant Saints Row. Saints Row a zo ar c'hoari a voe diaz d'an heuliad c'hoarioù video Saints Row hag a vez embannet c'hoarioù enni hiziv-an-deiz c'hoazh ha gant berzh bras, unan eus an heuliadoù c'hoarioù video brudetañ ha gwerzhet ar gwellañ eo a-benn bremañ.\nSaints Row a ro an tu d'ar c'hoarierien da vezañ dieub da geñver fiñvoù hag obererezhioù er bed digor kement ha gant ar c'hefrifioù da gas da benn evit mont war-raok gant an istor pennañ d'ar c'hoari. Ar c'hefridioù a vez tizhet dre gounez "palioù resped" a vez gounezet dre seveniñ obererezhioù, c'hoari da amprouennoù bihan...\nAr pal pennañ a zo da gemer tiriadoù ha nerzh ar bandennoù pe gang enebourien all, tri a vez anezho.\nSaints Row a gemer plas en ur gêr damm ijinet anvet Stilwater, savet adal kêrioù gwirion brudet evit bezañ preizhet gant gangoù er Stadoù-Unanet: Chicago, Detroit, Cleveland, ha Baltimore. Ar c'hoarier a zo un dudenn a vez tapet en ur brezeliadenn etre tri gang pennañ ar gêr o klask bezañ mestr war an tiriad; Los Carnales, the Vice Kings, hag ar re the Westside Rollerz. An dudenn a-sav a-du gant gang ar 3rd Street Saints, ganet er Saint's Row district. Ar c'hoarier a sikouro ar gang evit dont da vezañ mestr war ar gêr ha dont da vezañ mestr ar gang.\nPa grog ar c'hoarier gant ar c'hoari e vez ret dezhañ da grouiñ un dudenn dre ur reizhad a ro an tu dezhañ da choaz ar ouenn, ar ment, an dremm pe c'hoazh an doare blev. Pep c'hoarier a c'hell choaz evel-se da gaout ur c'hoari dezhañ e-unan. Goude bezañ kaset da benn ar c'hentañ kefridi e vez tu d'ar c'hoarier da vont gant ar gêr evel ma fell dezhañ, ur bed digor eo dezhañ.\nDisheñvel eo ar c'hoari diouzh Grand Theft Auto, an heuliad c'hoarioù diazez d'ar c'hoarioù gangster dre munudoù. Kavout a reer ul linenn resped a vez lakaet da uhelaat dre obererezhioù evel kefridioù bihan (« houlier », trafikerezh dramm, flod d'an asurañs…), dre ul lusker evit personelaat an dudenn c'hoarier (liv kroc'hen, blev, daoulagad...) ha dre kaout ul lies c'hoarier. An doare c'hoari-se dre rouedad a c'hell gwelet betek 12 c'hoarier war ar memes tro o c'hoari asambles dre ar savenn Xbox Live.\nSevel un dudenn[kemmañ | kemmañ ar vammenn]\nSavet e vez un dudenn raktal pa grog ar c'hoari. Ar c'hoarier a c'hell choa pep tra a yaio d'ober tudenn ar c'hoari pe e avatar. Keñveriet e vez alies an tu-se gant hini ar c'hoarioù doare RPG. Gant ma zaio war-raok ar c'hoarier gant an istor e vo tu dezhañ da c'hounez perzhioù nevez a-benn kaout un dudenn disheñvel (ar vouezh, frazennoù da lar, gwiskamantoù....).\nSaints Row • Saints Row 2 • Saints Row Undercover (c'hoari nullet) • Saints Row: The Third • Saints Row IV • Gat out of Hell •\nJulius Little • Johnny Gat • Shaundi • Pierce Washington • Carlos • Zimos • Professor Genki •\nAdtapet diwar « https://br.wikipedia.org/w/index.php?title=Saints_Row_(c%27hoari_video)&oldid=1891687 »\nKemmoù diwezhañ degaset d'ar bajenn-mañ d'an 8 Gen 2021, da 19:55.


Kaozeadenn Patrom:Kumuniezh ar Broioù Portugalek - Wikipedia\nKaozeadenn Patrom:Kumuniezh ar Broioù Portugalek\nHa ne vefe ket gwell "portugalek" (diwar "Portugal") kentoc'h evit "portugek" (diwar "portug" ?). A-hend-all eo reishoc'h ober gant "broioù a yezh portugalek" evit "broioù portugalek" war-eeun rak n'eo ket (ken) Brazil ur vro bortugalek daosut ha ma vez komzet portugalek eno (etre yezhoù all, evel-just), dre ma n'eo ket Belgia ur "vro c'hallek" abalamour ma vez komzet galleg eno. Marteze e vefe tu d'ober gant "portugaleger", daosut ha ma ne vez ket komzet gant ar broioù e gwrionez met kentoc'h gant an dud a vev enne, da lârete oe eo portugalegerion Braziliz met n'eo ket portugaleger Brazil... hmm, luzietoc'h-luzietañ ma displegadenn...--Neal (Kaozeal) 25 Ebr 2007 da 14:32 (UTC)\nIskis, evit ur wech e komprenan memestra! ur vro bortugalek n'eo ket dre ret ur vro hollbortugalek. ur vro c'hallek eo Belgia. Ur vro gallegerien ivez, goude ma ne vije ket gallegerien an holl dud.\nKlañv ez an pa glevan traoù evel "bugale vrezhoneger" gant tud zo: bugale vrezhonek, ha mat pell zo. Bugale brezhonegerien zo ivez, met n'int ket holl bugale vrezhonek evit keloù-se, siwazh.\nBrezhoneger zo anv-kadarn, n'eo ket anv-gwan . Betek treuzoù ar c'hantved-mañ e oa kont evel-se en hon yezhig kaezh. Bianchi-Bihan 25 Ebr 2007 da 14:53 (UTC)\n"Tu zo deoc'h embann" a vije da skarzhañ didruez: "gallout a rit embann", pe "embann a c'hallit", e brezhoneg.\ngoût mat a ran ne blij ket gwall dit "tu d'ober" un dra bennak, met pouezus a-walc'h eo d'am soñj rankout ober gant "gallout" nouzpet gwech en hevelep frazenn. A-hend-all, n'on ket gwallsur e plijfe da Vraziliz bezañ renket evel annezidi ur "vro bortugalek" nemet abalamour d'ar fed ma vez komzet portugalek gante (ha zoken ma vefe komzet gante holl hep yezh ebet all). Ur vro saoz eo India pe Zimbabwe evit an hevelep abegoù? Evidon--me atav (ahg evit Mugabe ivez a-dra sur!) n'int ket na tamm ebet... broioù ma reer ar saozneg evel yezh voutin ha/pe ofisiel ne lâran ket, met broioù saoznek n'int ket d'am soñj. Dres evel ma n'eo ket kevatal "bugale vrezhonek" (= "bugale a Vreizh") ha "bugale vrezhonegerion" (= "bugale a oar brezhoneg, Brezihiz anezhe pe get") n'eo ket kevatal "francophone" ("galleger") pe "lusófono" ("portugaleger") ha "français" ("gall"/"galleg") pe "português" ("portugalek"/"portugalad"/"portugaleg") d'am soñj. Da dirouestañ pelloc'h neuze...Neal (Kaozeal) 25 Ebr 2007 da 15:34 (UTC)\nTu ober zo ur fazi, tu d'ober, d'am soñj, n'eo ket, met un droienn nevez lakaet e-lec'h gallout eo.\nur vro bortugalek a zo din-me "de fala portuguesa". "Bugale vrezhonek" n'int ket "a Vreizh", goude ma n'int ket niverus e-maez a Vreizh. Ha gouzout a reer eo gallegerien ivez an holl vrezhonegerien (war-bouez unannik bennak).Bianchi-Bihan 26 Ebr 2007 da 08:17 (UTC)\nne vern ket re an traoù all din (met lâret a rin memestra e vez implijet "tu d'ober" ganin atav...). N'on ket a-du gant lakaat "bro bortugalek" da vezañ kevatal da "pais de fala portuguesa", n'eo ket reizh d'am soñj na tamm ebet hag hen adlâret a ran ne blij ket gwall ivez da Vraziliz a anaouan dre amañ. N'omp ket a-du setu tout. N'in ket da cheñch an traoù rak faziañ a c'hellan evel-just. mt e vefe marteze kas ar gudenn-mañ d'an davarn da c'hoût ali ar re all?--Neal (Kaozeal) 26 Ebr 2007 da 09:26 (UTC)\nAdtapet diwar « https://br.wikipedia.org/w/index.php?title=Kaozeadenn_Patrom:Kumuniezh_ar_Broioù_Portugalek&oldid=151835 »\nKemmoù diwezhañ degaset d'ar bajenn-mañ d'an 26 Ebr 2007, da 09:27.


Il-ha-Gwilen - Wikipedia\n(Adkaset eus Il-ha-Gwilun)\n1 079 498 ann. (2019)\nAn Il-ha-Gwilen (distaget: [ˌiˑlaˈɡwiːlɛn])(Daveoù a vank), Il-ha-Gwilum  pe Il-ha-Gwinum , Ille-et-Vilaine e galleg hag ent-ofisiel (distaget: [i.l‿e.vi.lɛn]), a zo unan eus ar pemp departamant a oa bet savet e Breizh da heul ar Reveulzi c'hall. E reter-norzh ar vro emañ, Roazhon eo ar pennlec'h anezhañ, hag ar 35 an niverenn roet dezhañ.\n6 Arondisamantoù an Il-ha-Gwilen\n7 Ar c'huzul-departamant\nC'hoarvezout a ra eus anvioù stêrioù, evel alies e departamantoù Frañs, re ar stêrioù Il ha Gwilen. Meur a wech ez eus bet kaoz da cheñch anv d'an departamant hep nad afe an traoù betek penn.\nHervez un diviz eus an 20 a viz Mezheven 2013 er c'huzul-departamant e tlefe annezidi Il-ha-Gwilen bezañ anvet Bretilliens, un anv perc'hennet gant an departamant.\nSavet eo bet diwar Bro-Roazhon, lodenn reter Bro-Sant-Maloù, ul lodenn vras eus Bro-Zol, un toullad parrezioù eus Bro-Wened er mervent, hag un nebeud parrezioù eus Bro-Naoned er su.\nRoazhon 220 488 Arondisamant Roazhon\nSant-Maloù 46 803 Arondisamant Sant-Maloù\nFelger 20 595 Arondisamant Felger-Gwitreg\nBruz 18 905 Arondisamant Roazhon\nGwitreg 18 487 Arondisamant Felger-Gwitreg\nSaozon-Sevigneg 17 082 Arondisamant Roazhon\nSant-Jakez-al-Lann 13 948 Arondisamant Roazhon\nPazieg 11 860 Arondisamant Roazhon\nLanvezhon 12 265 Arondisamant Roazhon\nKantpig 10 278 Arondisamant Roazhon\nDinarzh 10 181 Arondisamant Sant-Maloù\nKastell-Geron 10 283 Arondisamant Roazhon\nSant-Gregor 9 890 Arondisamant Roazhon\nRedon 9 287 Arondisamant Redon\n1 079 498 annezad a zo ennañ hervez niveradeg an EBSSA e 1079498 war 6 775 km².\nArondisamantoù an Il-ha-Gwilen[kemmañ | kemmañ ar vammenn]\nE Roazhon emañ prefeti an departamant. E Sant-Maloù, Felger, ha Redon eo staliet an isprefetioù.\nAr c'huzul-departamant[kemmañ | kemmañ ar vammenn]\nJean-Louis Tourenne, eus ar Strollad Sokialour Gall, a oa prezidant Kuzul-departamant Il-ha-Gwilen etre 2004 ha 2015.\nAr c'helenn divyezhek :\n4 c’humun a zo klasoù divyezhek publik enno (Roazhon, Sant-Maloù, Redon, ha Bruz). 0,6% eus bugale an departamant a zo enno er c'hentañ derez (Ofis ar Brezhoneg).\nBec'h e oa bet e Bruz e miz Gwengolo 2009 pa oa bet nac'het digeriñ ur c'hlas divyezhek gant an Enseller Akademiezh Jean-Charles Huchet.\n4 c’humun a zo klasoù prevez divyezhek enno (Roazhon - skolioù Sant Yann Bosco ha Sant Mikael - Gwitreg, Redon ha Kastell-Bourc'h).\n3 c'humun zo enno ur skol Diwan en departamant, e Roazhon, Magoer hag abaoe miz Gwengolo 2013 e Felger.\nRoll arondisamantoù Il-ha-Gwilen\nTouristañ en Il-ha-Gwilen (fr) (en)\n↑ Dictionnaire français breton, Roparz Hemon, Al Liamm, 1974.\nAdtapet diwar « https://br.wikipedia.org/w/index.php?title=Il-ha-Gwilen&oldid=1863446 »\nKemmoù diwezhañ degaset d'ar bajenn-mañ d'an 17 Gen 2020, da 12:23.


Marien Ngouabi (31 a viz Kerzu 1938 - 18 a viz Meurzh 1977) a oa ur soudard hag ur politikour eus Republik Kongo, bet prezidant ar vro adalek 1969 betek e varv.\nGoude bezañ bet stummet e Bro-C'hall e tistroas d'e vro, da Bointe-Noire ma oa eil-letanant e 1962 ha letanant e 1963. E miz Gouere 1968 e voe harzet un nebeud dezvezhioù, a-raok bezañ dieubet gant soudarded all. E miz Eost e krouas ar Conseil National de la Révolution (Kuzul Broadel an Dispac'h) hag e miz Gwengolo e voe lakaet Alphonse Massamba-Débat da reiñ e zilez. Alfred Raoul a voe lakaet neuze e penn ar Stad daoust ma oa ar galloud gant Ngouabi e gwirionez. D'an 31 a viz Kerzu 1968 ec'h eas Ngouabi da brezidant Kongo da vat.\nCheñch a reas anv ar vro, lakaet da Republik Poblel Kongo, Stad marksour-leninour gentañ eus Afrika. Lazhet e voe Marien Ngouabi en ur gwalldaol d'an 18 a viz Meurzh 1977. En devezhioù war-lerc'h e voe harzet ha fuzuilhet meur a zen, war zigarez o doa kemeret perzh er gwalldaol, Massamba-Débat en o zouez. Joachim Yhombi-Opango a voe lakaet e penn ar Stad er gouarnamant da c'hortoz.\nAdtapet diwar « https://br.wikipedia.org/w/index.php?title=Marien_Ngouabi&oldid=1478866 »


Pajenn:Marigo - Abrege eus an Aviel.djvu/277 - Wikimammenn\nPajenn:Marigo - Abrege eus an Aviel.djvu/277\ndouar a dremeno quent evit na ve cenchet ul liseren pe ur poent hepquen eus al Lesen.\nSongit pe na songit quet, credit pe na gredit quet, ne d’eo ha ne vezo quet neubetoc’h guir penaus n’emaoc’h er bed-mâ nemet evit labourat evit an affer eus ho silvidiguez, ha penaus n’hoc’h eus, evit lavaret mad, nemet an affer-ze hepquen. Songit ar pez a guerot, beza ez eo hac a vezo bepret guir penaus an hent pehini a gondu d’an Eê, a so enq ha stris ; guir e vezo bepret e renquer douguen e groas bemdez, ha resista continuelamant ouz e voal inclinationou ; guir a vezo bepret penaus an Aviel hepquen a dle beza ar reglen eus hor buez, ha penaus en em gollomp, ma heuliomp ar reglennou faus eus ar bed.\nErfin guir e vo bepret penaus evit beza salvet, eo necesser pratica an œuvrou mad hervez hor gallout, ez eo ret en em acquita eus hon oll obligationou e quenver Doue hac hon nessa, ha penaus mar mancomp en\nAdtapet diwar « https://br.wikisource.org/w/index.php?title=Pajenn:Marigo_-_Abrege_eus_an_Aviel.djvu/277&oldid=94711 »\nKemmoù diwezhañ degaset d'ar bajenn-mañ d'an 4 Du 2016, da 17:03.


Pajenn:Perrot - Bue ar Zent.djvu/600 - Wikimammenn\nPajenn:Perrot - Bue ar Zent.djvu/600\narn eskob Pariz (1248), hag e treuzas ar mor gant tri-ugent mil brezelour. Er stourmad kentan, e lakas an Turked da vont war o c’hiz, mes ar vosen a gouezas war an arme hag a zistrujaz eleiz eus e dud. Hen e-unan a oe grêt prizonier.\nEr bla 1270, ec’h eas evit an eil gwech da stourm ouz ar Vuzulmaned. Taget a oe gant ar vosen dal ma touaras en Tunis, hag o welet e oa war e dremenvan, e roas e c’hourc’hemennou divezan d’e vab, ha goude bezan bet e zakramanchou, gourvezet war al ludu, e roas e ene d’e\nAdtapet diwar « https://br.wikisource.org/w/index.php?title=Pajenn:Perrot_-_Bue_ar_Zent.djvu/600&oldid=140889 »


Aterset e voe gant ar polis e 1932 da-heul gwalldaol Roazhon (pa oa bet lakaet da bulluc'hañ an delwenn ma veze diskouezet Breizh daoulinet dirak ar Frañs). Tamallet e voe dezhañ bezañ kenlabouret da sevel ar poultr. Met, rebechet e voe dezhañ bezañ bet ur glakenn ha dre ur gemennadenn gourdrouzus embannet gant an aozadur kuzh, Gwenn ha Du e voe rediet kuitaat Breizh. Da Varselha ez eas kuit e dibenn 1932. Distreiñ a reas da Landreger e 1935.\nOberenn hag obererezh lennegelAozañ\nHervez Lukian Raoul, G. Berthou a voe a voe un den ouiziek, koulz er skiantoù hag ar yezhoù (ur milh e voe war an hengeltieg), hag el lennegezh ivez. Skrivañ a reas barzhonegoù a zo bet embannet dalif e 1955. Unan eus ar gwellañ barzhed e voe hag e savas barzhonegoù gant enklotennoù.\nAdtapet diwar « https://br.wikipedia.org/w/index.php?title=Gwilherm_Berthou-Kerverzhiou&oldid=1902979 »\nDernière modification le 20 Mae 2021, à 12:52\nKemmoù diwezhañ degaset d'ar bajenn-mañ d'an 20 Mae 2021, da 12:52.


Standoù Kuzul ar Brezhoneg 2018\nE vuhez en devoa gouestlet Divi d’ar brezhoneg, d’ar vrezhonegerien ha d’o amzer da zont. E-pad ouzhpenn 35 bloaz, e framm Kuzul ar Brezhoneg, en devo kaset da benn kantadoù a labourioù liesseurt evit an izili, tiez-embann, kelaouennoù, frammoù foran a bep seurt hag ivez evit kement hini a c’houlenne e skoazell. Un den uvel e oa hag a laboure didrouz. E varregezh war ar yezh, war an anvioù-lec’h, war an treiñ, war an Istor ha war meur a zanvez all a oa prizius bras d’an holl.\nRa vo trugarekaet a-greiz kalon.\nDizoleiñ levrioù e brezhoneg


Sextus Julius Frontinus (c. 40 – 103) a oa ur skrivagner latin ha politiker roman er Iañ kantved. Jeneral e voe dindan an impalaer Domitianus, e penn an nerzhioù roman e proviñs Britannia ha war harzoù ar Roen hag an Danav.\nE deroù ar bloaz 70, dindan ren Vespasianus, e oa pretor e Roma. E zilez a roas ha lezel e blas gant Titus Flavius Domitianus.\nKaset e voe goude da C'halia ha Germania, etre 71 ha 73, da lakaat ar peoc'h e bro al Lingoned. Konsul e voe teir gwech : suffectus e 74, suffectus e 98, ha dilennet e 100 da heul an impalaer Traianus III.\nJeneral e voe, e penn an armeoù roman en Enez Vreizh hag anvet e voe da c'houarnour proviñs Britannia eus 76 betek 78, dindan an impalaer Vespasianus, war-lerc'h Cerialis. Eno e trec'has ar Silured, e Kembre a hiriv.\nStrategemata : diwar-benn gwidreoù ar brezel.\nDe Aquaeductu urbis Romae : diwar-benn doursanoù kêr Roma.\nAdtapet diwar « https://br.wikipedia.org/w/index.php?title=Sextus_Julius_Frontinus&oldid=1896067 »\nKemmoù diwezhañ degaset d'ar bajenn-mañ d'an 24 C'hwe 2021, da 09:10.


Lise Diwan Karaez : diforc'h etre ar stummoù - Wikipedia\nLise Diwan Karaez : diforc'h etre ar stummoù\nLise Diwan Karaez (kemmañ)\nStumm eus an 27 Kzu 2020 da 20:20\n572 okted ouzhpennet , 1 bloaz zo\nUn tammig istor\nStumm eus an 10 Gen 2019 da 20:42 (kemmañ)\nD (→top : replaced: , → , (2) using AWB)\nStumm eus an 27 Kzu 2020 da 20:20 (kemmañ) (dizober)\nD (Un tammig istor)\n'''Lise Diwan Karaez''' eo al lise kentañ krouet gant [[Diwan]]. E [[Karaez-Plougêr]] emañ, e-kichen kastell Kerampuilh. Digoret e voe lise kentañ Diwan e miz Gwengolo 1994 er [[Ar Releg-Kerhuon|Releg-Kerhuon]] ([[Kerc'horr]]), evel ur seurt stagadenn eus [[Skolaj Diwan ar Releg]] (Skolaj Diwan [[Roparz Hemon]] en amzer-se). Kaset e oa bet da Garaez e miz Gwengolo 1999.\nDibabet e voe al lec'h-se e 1998 gant Kuzul-Merañ Diwan diwar teir ginnagadenn (Brest ha Kemper a oa bet kinniget ivez). En un ti ar retretidi kozh, e-kichen aste Kerampuilh, e voe staliet. Labourioù reneveziñ a voe da vezañ konduet hag arc'hantaet gant [[Rannvro Breizh]]. Koulskoude e voe ret sevel ur "Bod herberc'hiañ Kerampuilh" evit resev [[yalc'had]]où zo ha merañ ar [[kouskva|c'houskvaoù]] hag ar [[kegin (pezh)|gegin]]. Implijet e vez al lec'hioù evit obererezhioù sevenadurel, pa vez serret ar c'hlasoù.\nBrudet e krog al lise-mañ da vezañ dre ma vez disoc'hoù mat-kaer en arnodennoù ar vachelouriezh c'hall, ar feur trec'hiñ a vez bepred etre 90 % ha 100 % a loreidi (e []: 96 % -- 100 % er rummad ''L'' -- 94% e 2003, 93% e 2004, 96% e 2005, 99% en 2007<ref> [http://www.linternaute.com/ville/ville/lycee/36621/finistere.shtml « Résultats du baccalauréat 2006 » des lycées du Finistère] ; [http://www.linternaute.com/ville/ville/lycee/22072/detail/lycee_diwan.shtml « Résultats au bac » du lycée diwan (Carhaix-Plouguer)] ; [http://indicateurs.education.gouv.fr/resultlyceeg.php?code=0292137R&annee=2006 résultats au baccalauréat du lycée privé de Carhaix-Plouguer en 2006] ; [http://www.lexpress.fr/services/lycees/lyceeg.asp?id=0292137R le taux de réussite au bac en 2006] de ''L'Express'' ; </ref>, 90% e 2008 <ref>[http://www.linternaute.com/ville/ville/lycee/22072/detail/lycee_diwan.shtml L'Internaute]</ref> tremen 98% e 2009 <ref>Le Télégramme, 14 juillet 2009</ref>.)\nHiziv an deiz ez eo meret gant ur genrenerezh : Loeiz Donal, Lomig Bosser-An Dren ha [[Paol Mingant]].\nKrouet ez eus bet ur gevredigezh skolidi gozh anvet [[Diwanet]].\n== Notennoù ha daveoù ==\nAdtapet diwar « https://br.wikipedia.org/wiki/Dibar:MobileDiff/1890616 »


Isabella Romola de' Medici (Firenze 1542 – Cerreto Guidi 15 a viz Gouhere 1576) a oa merc'h da Cosimo Iañ de' Medici, Dug-meur Toskana, ha d'e bried Eleonora di Toledo.\nBrudet eo evel ur plac'h eus ar c'hoantañ hag an desketañ en hec'h amzer. Lazhet e voe gant he fried.\nPoltred Isabella de' Medici, gant Alessandro Allori, dastumad prevez, Bro-Saoz.\nIsabella de' Medici, gant Alessandro Allori, Uffizi, Firenze.\nGanet e oa e Firenze, ha deskadurezh vat a voe roet dezhi evel d'he breudeur ha c'hoarezed.\nEn 1553, pa ne oa nemet 11 vloaz, e voe dimezet Isabella da Paolo Giordano Orsini, condottiero feuls ha kriz a zalc'he Dugelezh Bracciano, er c'hreisteiz da Doskana.\nEn 1558 e voe graet an eured. Kontrad a voe graet etre he zad hag he fried ha gallout a rae Isabella derc'hel da vevañ e Firenze, ha n'eo ket gant he fried, muioc'h a frankiz he doa eget merc'hed hec'h amzer ha muioc'h a vestroni war hec'h aferioù ivez.\nGoude marv he mamm e voe evel itron Firenze, e-pad ur pennad, hag e tiskouezas pegen ampart e oa war ar politikerezh. Meur a golladenn a reas ha bugel ebet n'he doe a-raok tostaat d'he zregont vloaz, pezh a ziskoueze e oa dieupoc'h eget an darn vrasañ eus maouezed hec'h amzer.\nKaoz a voe er vro eus he darempred gant Troilo Orsini, kenderv d'he fried, a oa bet karget gant Paolo Giordano da ziwall anezhi e-keit ma veze Paolo gant e labour en arme. Dont a reas an ozhac'h da glevout ar gaoz, evit brasañ gwalleur Isabella, rak fellout a reas dezhañ kastizañ e wreg, hogen ne gredas ober netra keit ma oa bev an dug-meur kozh. Tec'hel a reas Troilo da Vro-C'hall.\nHogen mervel a reas Cosimo Iañ de' Medici d'an 21 a viz Ebrel 1574, ha goude marv he zad ne oa den galloudek ken evit gwareziñ Isabella, rak an dug-meur nevez, he breur Francesco, a oa displijet gant doareoù he c'hoar.\nKrouget e voe Isabella gant he fried er Villa Medicea di Cerreto Guidi, e-tal Firenze d'ar 15 a viz Gouhere 1576. Un toullad deizioù a-raok, d'an 9 a viz Gouhere, e oa bet lazhet he mignonez Eleonora di Garzia di Toledo gant he fried Pietro de' Medici, breur yaouankañ Isabella. Soñjal a c'haller ne oa ket dic'houzvez an dug-meur Francesco eus aozadur an daou vuntr, gwall heñvel o-daou (krouget o-div, e div genkiz pell diouzh kêr, gant daou bried feuls) ha gouzout a reer ne savas ket a-enep hini ebet eus ar vuntrerien e doare ebet.\nEr mareoù-se iveez eo e krogas brud diwar-benn gwadorged etre Isabella hag he zad hag etre hi hag he breur Giovanni.\nEvit Troilo a voe lazhet e Pariz un toullad mizioù goude.\nTri bugel o doe Paolo Giordano hag Isabella:\nFrancesca Eleonora, lesanvet Nora ( 1571- 1634); a zimezas d'he c'henderv Alessandro Sforza, dug Segni;\nVirginio Orsini (1572 - 1615), a voe dug war-lerc'h e dad .\nHervez ar vrud e vez gwelet tasmant Isabella a-wechoù en un toullad lec'hioù ma vevas-hi, ha betek er c'hastell Odescalchi, war lez al lenn Bracciano, nepell diouzh Roma.\nMurphy, Caroline P. (2008) Murder of a Medici Princess Oxford University Press. ISBN 978-0-19-531439-7\nGabrielle Langdon, Medici Women, en-linenn : \nAdtapet diwar « https://br.wikipedia.org/w/index.php?title=Isabella_de%27_Medici&oldid=1989390 »\nKemm diwezhañ d'an 29 Ebr 2022 da 10:40


Pajenn:Dizanv - Testamant Nevez Hon Aotrou hag Hor Zalver Jesus-Christ.djvu/133 - Wikimammenn\nPajenn:Dizanv - Testamant Nevez Hon Aotrou hag Hor Zalver Jesus-Christ.djvu/133\nmes hou-man he deuz skuliet eol a c’houez-vad var va zreid. (47) Rag-se hen lavaran d’id, he fec’hejou pere a zo eun niver braz anezhe, a zo bet pardonet dezhi ; rag karet he deuz kalz ; mes an hini da behini e pardoner neubeud, a gar neubeud. (48) Neuze e lavaraz dezhi : Da bec’hejou a zo pardonnet d’id. (49) Hag ar re a oa ouz taol ganthan a gommansaz da lavaret enhe ho-unan : Piou eo heman, pehini memeus a bardon ar pec’hejou ? (50) Mes hen a lavaraz d’ar vaouez ; Da feiz hen deuz da zaveteet ; kea en peoc’h.\nGOUDE-ZE, Jesus a iea euz an eil kear hag euz an eil bourgaden d’eben, en eur brezeg hag en eur annons ar c’helou mad euz a rouantelez Doue ; (2) hag an daouzec a oa ganthan, hag ive eun neubeud merc’hed pere a oa bet delivret euz a zrouk-sperejou hag euz a glenvejou ; Mari, galvet Magdalen, euz a behini e oa sortiet seiz drouk-spered ; (3) ha Janned, greg Chouza, ministr Herodes, Suzanna, ha meur a hini all, pere a zicoure anezhan gant ho madou.\n(4) Hogen, evel ma en em dastume eur bobl vraz, ha ma teue d’he gavout kalz a dud euz an holl geariou, e lavaraz dezhe ar barabolen-man : (5) Eun hader a ieaz er meaz evit hada he had, hag en eur hada, lod a gwezaz a-hed an hent, hag a oe mac’het, hag al lapoused euz an env a zebraz anezhan hoil. (6) Ha lod all a gwezaz var douar meinec ; ha pa oe diwanet, e sec’haz, o veza ne oa ket a zaour en douar. (7) Lod all a gwezaz e-touez ar spern, hag ar spern a greskaz assambles gant ar greun, hag a vougaz anezhan. (8) Lod all a gwezaz en douar mad, hag a zavaz hag a roaz frouez, kant evit unan. O lavaret kement-man, e crie : Ra zelaouo an neb hen deuz diou-skouarn evit klevet !\n(9) He ziskibien a c’houlennaz diganthan petra a zinifie ar barabolen-ze. (10) Hag hen a respontaz : Deoc’h-hu eo bet roet da anaoud ar mysteriou euz a rouantelez Doue ; mes d’ar re all ne gomzer a gement-se nemed dre barabolennou, en hevelep doare ma velint heb gwelet, ha ma klevint heb compren. (11) Setu aman eta ar pez a zinifi ar barabolen-ze.\n(12) An had eo ger Doue ; ar re a receo anezhan a-hed an hent eo ar re hen selaou ; mes an diaoul a zeu, hag a denn ar\nAdtapet diwar « https://br.wikisource.org/w/index.php?title=Pajenn:Dizanv_-_Testamant_Nevez_Hon_Aotrou_hag_Hor_Zalver_Jesus-Christ.djvu/133&oldid=125226 »


Deskrivadur ar bazhelloù serkAozañ\nPathologiezh an dudAozañ\nAn doareoù kontammiñ hag o efed war ar c'horfAozañ\nAr serk er c'hroc'henAozañ\nSerk ar bouzelloùAozañ\nSerk ar skeventAozañ\nSkignadur ar serkAozañ\nAr serk hag ar brezelAozañ\nGwallzarvoud an 2 a viz Ebrel 1979Aozañ\nDaoust m'o doa sinet emglev 1972 evit paouez da broduiñ bevarmoù, gouarnamant an Unvaniezh Soviedel en doa ur raktres bevarmoù oberiant. Produet e oa kantadoù tonnennoù serk aozet evit ar brezel goude ar bloavezh-se. D'an 2 a viz Ebrel 1979 e oa skoet ul lodenn eus ar milion a dud hag ouzhpenn a oa o chom e Sverdlovsk (anvet bremañ Ekaterinburg (Rusia)), war-dro 900 kilometr e reter Moskou gant serk skignet dre wallzarvoud gant ul labouradeg bevarmoù a oa eno. Mervel a reas ar c'hentañ klañvourien pevar devezh war-lerc'h ; dek all e korf dek devezh hag an hini diwezhañ a varvas c'hwec'h sizhun goude. Kontammet e oa 94 den en holl d'an nebeutañ, en o zouez e varvas 68 den. Savetaet e oa 30 klañvour a oa naetaet, brec'hiet ha dalc'het en ospital. Kenderc'hel a reas ar c'hKGB da zistruj ha da guzhat an dielloù hag an testenioù a denne d'ar gwallzarvoud eus 1979 betek 1992. D'ar c'houlz-se, ar prezidant Boris Yeltsin a anzavas ar pezh a oa c'hoarvezet. Ur pare Rused hag Amerikaned a gasas un enklask da benn e 1992 evel m'en danevellas Jeanne Guillemin e 1999  , \nAr riskl a denn d'ar spontouriezhAozañ\nAdtapet diwar « https://br.wikipedia.org/w/index.php?title=Serk&oldid=1635561 »\nDernière modification le 13 Ebr 2015, à 23:00


Park balan - Roman, poésie, littérature, écrits - Riwal Huon, Al Liamm\n> Livres en breton >Roman, poésie, littérature, écrits>PARK BALAN\nA bep eil ez eer da veajiñ etrezek ur bed all, hini al loened noz, ar re a vev dindan an douar. Ur broc'h yaouank eo a gont deomp e blanedenn pa rank tec'hout diouzh e zouarenn abalamour da reuz bras ar re daou droad oc'h aloubiñ e dolead.\nUr romant daoubenn eo, ur romant gwenn ha du. Istor emgavioù dic'hortoz, fromus, skrijus. Istor daou ved disheñvel-mik liammet start an eil ouzh egile : noz ha deiz, a-us ha dindan, tud ha loened.


Piramidenn Djoser - Wikipedia\nPiramidenn Djoser, pe piramidenn dereziek Djoser (kbhw-ntrw e Henegipteg), a oa savet da veziañ ar faraon Djoser gant e vizir Imhotep. Savet e oa da vare ar XXVIIvet kantved kent J.-K. e bered-veur Sakkara e gwalarn kêr Menfis, hag ez eo kreiz ur strollad savadurioù kañv bras en ur porzh divent gronnet gant savadurioù liderezh ha kinkladurioù.\nAr c'hentañ piramidenn egiptat a yae d'he ober c'hwec'h mastaba (bihanoc'h-bihanañ o ment) savet an eil a-us d'egile. Sklaer eo e oa savet e-giz-se o tegas tamm-ha-tamm adweladennoù ha gwellaennoù d'ar raktres kentañ . En deroù e oa ar biramidenn 62 metr uhelder hag he sichenn a oa 109 m x 125 m, hag e oa goloet gant ur gwiskad maen-raz gwenn levnet. Ar biramidenn dereziek (pe kentpiramidenn) a vez sellet outi evel ar c'hoshañ savadur maen bras-kenañ, daoust ma seblant ez eo koshoc'h c'hoazh ar c'hloz anvet Gisr el-mudir.\n1 Tachenn ar biramidenn\n1.1 Bez ar su\n1.2 Ar porzh bras\n1.3 Tachenn ar gouel Sed\n1.4 Ar biramidenn\n2 An templ kañv\nTachenn ar biramidennAozañ\nDor an templ kañv\nAr pep brasañ eus kinkladurioù hag eus savadurioù diabarzh ar biramidenn, daoust ma'z int savet e maen, a laka da soñjal e neuz frammoù koshoc'h, a vije bet savet e prenn, e raoskl pe e brikennoù pri. N'ouzer ket heg eñ e teu eus artistic, symbolic or technological convention, daoust ma c'hall dont eus levezon an tri war un dro.\nEn-dro d'ar biramidenn ez eus ur voger 10.5 metrad uhelder, savet e maen-raz kizellet gant aked (Lod anezhe zo bet kempennet gant Jean-Philippe Lauer), gronnet gant ur fozell vras. Graet e oa ar voger evit tennañ da ballennoù gloan, ha kinklet e oa gant sikludoù. 15 dor a oa warnañ, met unan hepken a oa an nor wirion da vont tre. Seblantout a ra bezañ savet war patrom ar "c'hreñvlec'hioù" bras e brikennoù savet e-doug ar c'hentañ hag an eil tierniezh en Abidos ha Hierokonpolis.\nAn nor wirion a oa un trepas gant kolonennoù gant un doen kizellet e stumm treustoù prenn. Merket eo an hent gant daou bikol 'dor' maen, kizellet evel ma vefent digor.\nBez ar suAozañ\nBez ar su zo tost un eilenn eus frammoù dindandouar ar biramidenn met hep ar frammoù a-us d'al leur.\nAr porzh brasAozañ\nE-kreiz etre bez ar su hag ar biramidenn ez eus ul leurenn vras. N'anavezer ket e ster gwirion met war a hañval e oa liammet ouzh lidoù lestr ar faraon ha marteze e c'hall bezañ tostaet d'ul leurenn heñvel (n'eo ket bet dizoloet avat) e kenkiz real Menfis, ma c'hallfe ar faraon kas ar memes lidoù da benn.\nwar-dro 180 m war 100 m eo ar porzh, nebeut-kenañ a savadurioù hag a vonumantoù ennañ.\nTachenn ar gouel SedAozañ\nTemploù tachenn ar gouel sed\nSavet e oa ar porzh evit lidañ ar gouel sed. Goude tregont vloaz ren e ranke pep faraon prouiñ e startijenn o chaseal an tarv sakr en-dro d'ar porzh hag o tapout anezhañ diwar-bouez e lost. Krediñ a reer e choazas Djoser lidañ ar gouel-se bep tri bloaz e-lec'h bep tregont vloaz. Kornioù ar savadurioù a oa ront da vezañ dizañjerusoc'h.\nKroget e oa ar biramidenn e stumm ur mastaba heñvel ouzh ar bezioù e brikennoù pri savet evit ar faraoned a-raok. Brasaet eo a div wezh oc'h ouzhpennañ ul live all a-raok bezañ goloet gant ur biramidenn dezhi pevar derez, a oa brasaet c'hoazh diwezhatoc'h evit mont d'ober ar biramidenn gant c'hwec'h derez a weler hiziv.\nAn templ kañvAozañ\nSal Hipostil an templ kañv\nN'halled antreal ken 'met dre an templ kañv er c'horn gevret. Tremen a reer eno etre mogerioù savet gant bloc'hoù maen e stumm dorioù digor betek ar sal hipostil gant div rank kolonennoù maen kizellet e doare ma tennont da hordennoù papiruz. Staliet ez eus bet un doen vodern en uhelder an doen a oa gwezhall. Skeiñ a ra ar sal-se er porzh.\nProfessor Treat offers an bizitadenn enlinenn eus al lec'h.\nLec'h ar biramidenn war Google Maps\nPiramide van Djoser panoramiese fotogorafiya\n↑ Harry Adès A Traveller's History of Eygpt (Chastleton Travel/Interlink, 2007) ISBN 1-905214-01-4 p48\nKliener, Fred S., Art Through The Ages , Wadsworth, 2005, ISBN 0-15-505090-7\nAdtapet diwar « https://br.wikipedia.org/w/index.php?title=Piramidenn_Djoser&oldid=1861341 »\nKemm diwezhañ d'an 5 Gen 2020 da 19:30


An Diviz - Ar vaboriadezh en Iliz. Peur e paouezo ?\nJeudi 28 février 2019 à 19:17 - Mis à jour le jeudi 28 février 2019 à 21:16\nAr miz tremenet e oa bet barnet ar c'hardinal Barbarin gant justis Lyon. Ar sizhun trememet ez eus bet deus ur c'hongrez dreist-ordinal gouestlet da gudenn ar bedofiliezh er Vatican. Ar sizhun-mañ eo bet kondaonet George Pell, teñzorour ar Vatican. Daoust-ha gwall-aferioù all a vo anavezet c'hoazh ?\nPhilippe Barbarin, cardinal-archev^que de Lyon, devant le tribunal correctionnel de Lyon, le 7 janvier 2019 © Radio France - Jeff Pachoud\nAbaoe penn kentañ ar bloavezhioù 2000 e kred an dud e Bro Frañs kontañ ar pezh zo c'hoarvezet ganto. Alies e vez ar memes istor ganto. Yaouank e oant, masikot pe skout, 9 bloaz o doa lod, 12 pe 14 lod all. Ur beleg a lavare dezho chom gantañ hep den ebet all hag aze e poke outañ, e tage anezhañ. Ha den ne lavare tra. Mut e chome ar vugale ha ken mut ha-se e chome an Iliz. An afer Preynat ha Barbarin e Lyon n'eus diskouezhet mat pegen kriz eo evit ar vugale bet taget. Tem diviz ar Yaou e oa fenoz.\nGaneomp e oa an Tad Daniel a Gerdanet deus parrez Kastellin ha Guillemette In, ur gatolikez yaouank. Pellgomzet hon oa ivez da Herve ar Bihan, rener skol-veur Roazhon 2 evit kaozeal diwar-benn ar werzenn "Taol louz Begard" bet skrivet e 1927 diwar-benn daou veleg bet kondaonet.\nEvit gouzout hirroc'h e c'hellit lenn ivez al levr "Enragé !" (ed. Skol Vreizh) deus Jean-Pierre Le Roux. Kontañ a ra dre ar munud penaos e oa bet taget e-pad e yaouankiz e Breizh Izel.\nAn tad Daniel a Gerdanet ha Guillemette In © Radio France - Tudi Crequer


Buhez ar Sent/1894/Joseph, Pried ar Verc’hez - Wikimammenn\nBuhez ar Sent/1894/Joseph, Pried ar Verc’hez\n◄ Gabriel Joseph, Pried ar Verc’hez Sirill a Jerusalem ►\nann naontekved devez a viz meurs\nSANT JOSEPH, PRIED AR VERC’HEZ VARI\nSant Joseph a ioa ginidik euz a gear Nazareth er Galilee, hag a ziskenne euz a lignez ar roue David. Ann Aotrou Doue, o veza he joazet evit beza pried d’ar Verc’hez Vari ha tad mager da Jezuz, her c’hargaz a c’hrasou braz azalek he vugaleach. Lod a lavar zoken e oue neteat he ene dioc’h ar pec’hed orijinel araok m’oa ganet.\nEvel n’oa ket pinvidik he dud, petra bennag ma’z oant a lignez huel, sant Joseph a zeskaz ar vicher a galvez evit gounit he voued. Er vicher-ma e kave easoc’h tro da veva he-unan gant Doue, pell dioc’h trouz ha danjeriou ar bed. Ar Skritur Sakr a ra d’eomp he veuleudi dre eur ger hebken. « Joseph, emezhi, a ioa eunn den just. »\nAr ger-ma a goumpren ann holl vertuziou. Joseph a ioa eunn den just, da lavaret eo, ne vanke morse da nikun euz he zeveriou e kenver Doue, e kenver he nesa hag enn he genver he-unan. Joseph a ioa eunn den just, da lavaret eo c’hoaz, na Doue, nag ann nesa, nag he goustians he unan, n’o doa netra da rebech d’ezhan.\nAr Skritur Sakr ne verk netra ken d’eomp divar benn sant Joseph. Kredi a reer e varvaz epad m’edo c’hoaz hor Zalver e Nazareth. Bez’en devoue eta ann eur da vervel etre divreac’h Jezuz ha Mari, hag abalamour da ze eo bet kemeret ato evit patroun ar maro mad. Enn hon amzer-ni, ar pab Pi Nao en deuz her choazet, var goulen ann holl dud a iliz hag ann holl dud fidel, evit patroun ann Iliz katolik enn he fez.\nSant Joseph en deuz bet ann eur da vervel etre divreac’h Jezuz ha Mari. Pedit anezhan ive dreist peb tra da obten evidhoc’h digant Doue ar c’hras da gaout eur maro mad. Livirit aliez enn ho puez he hano benniget asambles gant ann hanoiou sakr a Jezuz hag a Vari, evit m’o pezo ar c’hras d’ho lavaret adarre var ho tremenvan. Ann tri hano dous-se, lavaret neuze gant feiz ha gant devosion, a roio nerz d’ehoc’h da c’houzanv heb en em glemm poaniou ann heur diveza, hag er memes amzer e vezint evidhoc’h eunn errez euz a c’hloar hag euz a joauzted eternel ar baradoz.\nAdtapet diwar « https://br.wikisource.org/w/index.php?title=Buhez_ar_Sent/1894/Joseph,_Pried_ar_Verc’hez&oldid=22988 »\nKemmoù diwezhañ degaset d'ar bajenn-mañ d'an 20 Mez 2011, da 11:56.